title: Skids

text: Tässä sarjassa hänen nimensä kirjoitettiin "Skid-Z". Saavuttuaan maahan skids otti ajoneuvomuodokseen rallilegenda Auggie Cahnayn F1-auton. Auggie Cahnay oli vitsaillut, että hän piti autosta niin paljon, että sillä oli hänen persoonallisuutensa. Kun skid-z oli ottanut auton ajoneuvomuodokseen, osa Cahnayn persoonaa siirtyi häneen. Aina kun hän näki rallikisan, hän liittyi siihen. Hän ja prowl liittyivät muun muassa europa 400 -kisaan, jonka skid-z voitti.


title: Skids

text: Armadassa skid-z on decepticon mini-con. Hän etsi hyväksyntää ja jotain johon uskoa kun hän kompasteli predaconin muodostamaan biomekaaniseen kulttiin. Vaikka skid-z ei sopinut biomekaaniseksi muuntamisen käsittelyyn hänen intonsa ja taistelu taitonsa ovat pitäneet hänet korkealla paikalla predaconin partnerina.


title: Skids

text: Skids on hieman onneton autobotti. Cybertronin sodan aikana skids jäi ansaan aika silmukkaan jossa limbo loiset kuluttivat häntä. Myöhemmin hän tapasi mudflap nimisen autobotti rikollisen.


title: Skids

text: "ssa" Skids on toinen Autobottikaksosista, jotka saapuivat Maahan Optimus Primen kutsusta. Skidsillä ja hänen veljellään, Mudflapilla, on usein paljon erimielisyyksiä ja kiistaa useista asioista. Aluksi heillä oli yhteisenä ajoneuvomuotona vanha jäätelöauto. Mutta sitten Shanghain tehtävän jälkeen Skids skannasi uudeksi muuntautumismuodokseen Chevrolet Beatin.


title: Skids

text: Skidsin piti esiintyä elokuvassa "" ja muuntautua mustaksi ja vihreäraitaiseksi Chevrolet Sparkiksi, mutta hänet poistettiin lopullisesta versiosta. Hänen ajoneuvomuotonsa nähtiin kuitenkin elokuvassa. Myös hän tai mudflap nähdään vilaukselta muuntautumassa robotiksi.


title: Skids

text: Skids esiintyi elokuvan kirja- ja sarjakuvaversioissa, jossa Autobotit pettänyt Sentinel Prime tappoi hänet tapettuaan ensin Ironhiden ja ennen kuin tappoi Mudflapin.


title: Numerolukko

text: Numerolukko on mekaaninen sulkulaite. Numerolukossa on yleensä 3-4 pyöritettävää numeroa (joskus numeroiden sijasta käytetään kirjaimia), ja lukko avautuu kun numerot ovat oikeassa järjestyksessä. Tämän lukkotyypin etuna on, että siinä ei tarvita erillistä fyysistä avainta, vaan oikean numeroyhdistelmän voi opetella ulkoa.


title: Diacor

text: Diacor terveyspalvelut Oy oli yksityinen suomalainen terveyspalvelujen tuottaja, joka toimi pääkaupunkiseudun ohella Turussa. Turusta Diacor osti Lääkäriasema Elonin vuonna 2015. Helsingissä, Espoossa ja Vantaalla Diacorilla oli yhteensä 13 täyden palvelun lääkäriasemaa, minkä lisäksi Kirkkonummella toimi työterveysasema Lääkäriasemista kahdeksan sijaitsi Helsingissä, kolme Espoossa ja kaksi Vantaalla. Diacorilla oli myös sairaala, joka sijaitsi lääkäriaseman yhteydessä Helsingin Ruoholahdessa. Yrityksen pääkonttori oli Pitäjänmäen lääkäriaseman yhteydessä.


title: Diacor

text: Diacorissa työskenteli noin 700 työsuhteista henkilöä, joiden lisäksi ammatinharjoittajana toimi noin 700 lääkäriä ja muuta asiantuntijaa. Diacor oli merkittävä työterveyspalveluiden tuottaja. Sen asiakasyrityksissä oli henkilökuntaa yhteensä noin 140 000. Eri asiantuntijoiden asiakaskäyntejä Diacorilla oli vuodessa noin 800 000..


title: Diacor

text: Diacor terveyspalvelut Oy:n liikevaihto vuonna 2015 oli 78,8 M€.


title: Diacor

text: Marraskuussa 2016 Diacor ja Terveystalo kertoivat yhdistyvänsä.


title: Diacor

text: Ryhmä lääkäreitä perusti Lauttasaaren Tutkimuskeskus Oy -nimisen yrityksen vuonna 1969. Helsingin Diakonissalaitoksen säätiö osti yrityksen osake-enemmistön vuonna 1980. Nimi muutettiin Diacor terveyspalvelut Oy:ksi vuonna 1988. Vuonna 1996 siihen liitettiin jo vuonna 1867 perustettu Diakonissalaitoksen sairaala, ja nykymuotoinen Diacor oli syntynyt. Diacor on vähemmistöomistaja Yhtyneet Medix Laboratoriot Oy:ssä ja Caritas Lääkärit Oy:ssä Oulussa. LähiTapiola osti Diacorista 12,5 % vähemmistöosuuden vuonna 2014.


title: Mudflap

text: Mudflap on kuvitteellinen robotti Transformers-universumissa.


title: Mudflap

text: Mudflap oli alun perin Autobotti, joka ei välittänyt lainkaan ihmisistä. Siitä syystä hän suostui Starscreamin ja Thundercrackerin pyyntöön liittyä Decepticoneihin. Mutta myöhemmin Landmine sai hänet palaamaan Autobottien joukkoon jaksossa "Perhe". Muuntautuu nosturiksi.


title: Mudflap

text: Mudflap joka tunnetaan myös nimellä sawtooth on autobotti rikollinen jota syytettiin pahoinpitelystä ja simultroniikkojen hallussapidossa. Hän toimii skidsin ja Triple M:n kanssa. Hän ei varsinaisesti esiinny sarjassa. Hänen etsintäkuulutuksensa oli waspin etsintäkuulutuksen vieressä depth chargen toimiston ulkopuolella.


title: Mudflap

text: Legends comic bonus edition numerossa 16 autobottien jahdatessa slipstreamia hän juoksee etsintäkuulutuksien ohi joista yksi on mudflapin.


title: Mudflap

text: Skidsin ja mudflapin veli suhde Transformers: kaatuneiden kostossa on saanut inspiraation transformers animatedista jossa he ovat rikoskumppaneita.


title: Mudflap

text: Mudflap ei esiintynyt alkuperäisessä Michael Bayn ohjaamassa "Transformers"-elokuvassa. Mutta hänestä julkaistiin Decepticoneihin kuuluva leluversio, joka oli uudelleenväritys "Transformers: Cybertronin" versiosta.


title: Mudflap

text: "ssa" Mudflap on toinen Autobottikaksosista, jotka saapuivat Maahan Optimus Primen kutsusta. Mudflapilla ja hänen veljellään, Skidsillä, on usein paljon erimielisyyksiä ja kiistaa useista asioista. Aluksi heillä oli yhteisenä ajoneuvomuotona vanha jäätelöauto. Shanghaissa käydyn taistelun jälkeen he päättivät vaihtaa muuntautumismuotojaan. Mudflap olisi alun perin halunnut Chevrolet Beatin, mutta joutui tyytymään Chevrolet Traxin konseptimalliin, koska Skids ehti valita sen ennen häntä.


title: Mudflap

text: Elokuvassa Mudflapin nimi oli käännetty suomenkieliseksi eli "Kuraläppä".


title: Mudflap

text: Mudflapin piti esiintyä elokuvassa "" ja muuntautua mustaksi ja oranssiraitaiseksi Chevrolet Sparkiksi, mutta hänet poistettiin lopullisesta versiosta. Hänen ajoneuvomuotonsa nähtiin kuitenkin elokuvassa.


title: Mudflap

text: Mudflap esiintyi elokuvan kirja- ja sarjakuvaversioissa, jossa Autobotit pettänyt Sentinel Prime tappoi hänet tapettuaan ensin Ironhiden ja Skidsin.


title: Dmitri Bilozertšev

text: Dmitri Vladimirovitš Bilozertšev (, s. 22. joulukuuta 1966 Moskova, Venäjän SFNT, Neuvostoliitto) on entinen venäläinen telinevoimistelija ja olympiavoittaja. Hän voitti jo 16-vuotiaana neljä maailmanmestaruutta ja neljä Euroopan-mestaruutta.


title: Dmitri Bilozertšev

text: Bilozertšev voitti Budapestin MM-kilpailuissa 1983 kultaa moniottelussa, hevosella, renkailla ja rekillä sekä saavutti hopeaa permannolla ja joukkuekilpailussa. Saman vuoden EM-kilpailuissa Varnassa hän voitti kultaa moniottelussa, renkailla, rekillä ja hypyssä. Los Angelesin 1984 olympialaisiin hän ei voinut osallistua Neuvostoliiton olympiaboikotin vuoksi. Oslon EM-kilpailuissa 1985 hän voitti kultaa moniottelussa, permannolla, nojapuilla, hevosella, renkailla ja rekillä sekä saavutti hopeaa hypyssä. EM-kisojen jälkeen hän lähti harjoitteluleiriltä ilman lupaa, minkä vuoksi hänen kilpailulisenssinsä peruttiin. Vähän tämän jälkeen hän kolaroi isänsä autolla loukaten vasemman jalkansa niin pahasti, että jalan amputointiakin harkittiin.


title: Dmitri Bilozertšev

text: Vuonna 1987 Bilozertšev oli jälleen kunnossa. Rotterdamin MM-kilpailuissa hän voitti kultaa joukkuekilpailussa, moniottelussa, hevosella ja rekillä sekä saavutti hopeaa nojapuilla ja renkailla. Soulin 1988 olympialaisissa hän voitti kultaa joukkuekilpailussa, renkailla ja hevosella sekä saavutti pronssia moniottelussa. Vuonna 1989 hänet erotettiin jälleen maajoukkueesta alkoholinkäytön vuoksi.


title: Filosofinen huumori

text: Filosofinen huumori on huumorin muoto, jossa vitsi liittyy esimerkiksi johonkin filosofiseen näkemykseen tai stereotypioihin filosofeista. Yleensä vitsin tajuaminen edellyttää jonkinlaista filosofista osaamista.


title: Filosofinen huumori

text: Filosofisia argumentteja ja vitsejä yhdistää se, että ne kummatkin pyrkivät usein hämmentämään käsitystä siitä, miten asiat ovat, kääntämään asioita päälaelleen tai tuomaan esille piilossa olevia, usein epämiellyttäviä, totuuksia. Toinen filosofisia ongelmia ja vitsejä yhdistävä tekijä on se, että kummatkin flirttailevat tai törmäävät usein yhteen, omalla tavallaan, järjettömyyksien tai suoranaisen hölynpölyn kanssa.


title: Filosofinen huumori

text: Jean Paulin mukaan huumori voidaan nähdä keskeisenä esteettisenä tekijänä, subliimin vastakohtana: se nöyryyttää suuruuden ja nostaa vähäisen, ja tekee ne tyhjiksi toisaalta tekemällä niistä saman arvoisia, toisaalta tasa-arvoisuuden kautta, toisaalta asettamalla ne äärettömyyden eteen. Ludvig Wittgenstein on sanonut, että kokonainen filosofinen teos voitaisiin koostaa pelkistä vitseistä.


title: Filosofinen huumori

text: Huumori oli läsnä jo filosofian alkuvaiheissa. Platonin dialogeissa ja niissä ilmenevässä sokraattisessa ironiassa on paljon humoristista. Filosofit pyrkivät jo antiikin aikana myös satirisoimaan toistensa näkemyksiä. Eräs varhainen esimerkki on Timonin "Pilkkarunot" ("Silloi").


title: Filosofinen huumori

text: Filosofinen huumori voi pilailla esimerkiksi eri filosofien ajattelu- tai argumentointitapojen kustannuksella. Eräs esimerkki ovat todistukset, että "p" (missä "p" on jokin propositio eli väittämä):


title: Filosofinen huumori

text: Ensimmäisessä "todistuksessa" vitsi on siinä, että Paul Churchland kannattaa eliminatiivista materialismia, jonka mukaan sellaiset arkipsykologiset käsitteet kuten "ajattelu" eivät vastaa todellisuutta. Toisessa pilaillaan Alvin Plantingan mahdollisten maailmojen sovellusten kustannuksella.


title: Filosofinen huumori

text: Filosofiaa on myös mahdollista opettaa huumorin avulla. Tätä lähestymistapaa on käytetty Thomas Cathcartin ja Daniel Kleinin bestsellerissä "Plato and a platypus walk into a bar" (2007). Seuraava on vapaasti suomennettu esimerkki teoksesta:


title: Filosofinen huumori

text: Tietyt filosofiset kannat voivat olla enemmän parodisia kuin tarkoitettu vakavasti otettaviksi. Esimerkiksi ’patafysiikka on surrealistinen näennäisfilosofia, joka parodioi metafysiikkaa tutkimalla sen tuolla puolen olevia asioita. Myös joissakin uskontojen parodioissa on filosofista huumoria: muun muassa ajatus näkymättömästä vaaleanpunaisesta yksisarvisesta parodioi uskonnonfilosofisia ontologisia jumalatodistuksia.


title: Filosofinen huumori

text: Daniel Dennett toimittaa "The Philosophical Lexicon" -nimistä sanakirjaa. Se sisältää humoristisia filosofisia uudissanoja, jotka on johdettu nykyaikaisten filosofien nimistä.


title: Filosofinen huumori

text: Filosofia on esiintynyt keskeisenä tekijänä myös populaarimmassa huumorissa. Eräs tunnettu esimerkki on Monty Pythonin sketsi nimeltä "Filosofien jalkapallo-ottelu" ("The Philosophers' Football Match").


title: FreeBASIC

text: FreeBASIC on 32-bittinen BASIC-kääntäjä Windowsille. Se pystyy kääntämään myös QB-ohjelmia. Ohjelma on komentorivipohjainen. FreeBASIC on julkaistu GNU GPL -lisenssillä eli se on vapaa ohjelmisto.


title: FreeBASIC

text: FreeBASIC pystyy kääntämään myös DOS:ille, FreeBSD:lle ja Xbox:lle. Se pystyy tekemään graafisia GUI-ohjelmia ja mm. C/C++ yhteensopivia kirjastoja. FreeBASIC:ssa on myös C-tyylinen esikääntäjä.


title: Victor Hoving

text: Victor Harald Hoving (12. heinäkuuta 1877 Viipuri – 10. tammikuuta 1970 Helsinki) oli suomalainen kirjakauppias, liikemies, konsuli, historiankirjoittaja ja ruotsin kielellä kirjoittanut kirjailija.


title: Victor Hoving

text: Hovingin vanhemmat olivat kirjakauppias Oskar Walter Hoving ja Bertha Boldt. Hän pääsi ylioppilaaksi Viipurin lyseosta 1894 ja opiskeli sitten Helsingin yliopistossa. Hoving toimi kirjakauppiaana Viipurissa ja Helsingissä omistaen muun muassa Akateemisen Kirjakaupan. Hän oli "Suomen kivipaino oy":n ja "Suomen sanomalehtipaperikonttorin" toimitusjohtajana. Suomen sisällissodan aikana Hoving toimi kenraali Mannerheimin sihteerinä ja valkoisten päämajan rahakonttorin johtajana. Hoving toimi Ruotsin varakonsulina Viipurissa 1910–1911 ja Suomen konsulina Tukholmassa 1920–1921.


title: Victor Hoving

text: Hoving laati useita yrityshistoriikkeja 1940- ja 1950-luvuilla (Juantehdas, Kymmene, Suomen Gummitehdas, Karl Fazer, kauppahuone Gustav Paulig, Enso-Gutzeit). Hän julkaisi myös useita pakinakokoelmia ja käänsi ranskalaisen kirjailija Guy de Maupassantin teoksia.


title: Victor Hoving

text: Hoving oli naimisissa vuosina 1899–1965 Käthy Stiehlin (k. 1965) kanssa.


title: Jouko Viitamäki

text: Jouko Juhani Viitamäki (s. 29. tammikuuta 1949 Hämeenlinna) on suomalainen meloja, joka kilpaili kajakilla.


title: Jouko Viitamäki

text: Viitamäki karsiutui Méxicon 1968 olympialaisissa kajakkiyksiköiden 1 000 metrin välierissä. Hän sijoittui maailmanmestaruuskilpailuissa kajakkinelosten 10 000 metrillä viidenneksi vuonna 1973. Euroopan-mestaruuskilpailuissa hän sijoittui kajakkinelosten 1 000 metrillä seitsemänneksi vuonna 1969. Pohjoismaiden mestaruuskilpailuissa hän saavutti kaksi pronssia.


title: Jouko Viitamäki

text: Seuratasolla 171-senttinen Viitamäki edusti Vanajaveden Vesikkoja. Hän voitti yhteensä seitsemän Suomen-mestaruutta vuosina 1970–1972.


title: Jouko Viitamäki

text: Viitamäki oli Suomen Ampumahiihtoliiton hallituksen jäsen vuosina 1989–1995.


title: Simo Kuismanen

text: Simo Johannes Kuismanen (22. heinäkuuta 1932 Sortavalan maalaiskunta – 21. lokakuuta 2015 Kangasala) oli suomalainen meloja, joka kilpaili kajakilla.


title: Simo Kuismanen

text: Kuismanen edusti Suomea kaksissa olympialaisissa. Melbournessa 1956 hän sijoittui kajakkikaksikoiden 10 000 metrillä seitsemänneksi Yrjö Hietasen parina, ja Roomassa 1960 hän oli kahdeksas kajakkiyksiköiden 1 000 metrillä. Hän kilpaili maailmanmestaruuskilpailuissa vuonna 1958 mutta ilman menestystä.


title: Simo Kuismanen

text: Seuratasolla 182-senttinen Kuismanen edusti Kangasalan Melojia. Hän voitti Suomen-mestaruuden kajakkiyksiköiden 1 000 metrillä vuonna 1960, kajakkikaksikoiden 1 000 metrillä vuonna 1956 sekä kajakkikaksikoiden 10 000 metrillä vuosina 1955 ja 1956.


title: Simo Kuismanen

text: Simo Kuismasen veli Leevi Kuismanen oli myös melonnan Suomen-mestari ja arvokisaedustaja.


title: Leevi Kuismanen

text: Leevi Olavi Kuismanen (16. toukokuuta 1930 Sortavala – 31. elokuuta 2016 Kangasala) oli suomalainen meloja, joka kilpaili kajakilla.


title: Leevi Kuismanen

text: Kuismanen sijoittui melonnan MM-kilpailuissa kymmenenneksi kajakkikaksikoiden 10 000 metrillä vuonna 1954. Hän voitti Suomen-mestaruuden kajakkiyksiköiden 10 000 metrillä vuonna 1956 ja kajakkikaksikoiden 10 000 metrillä vuonna 1955.


title: Leevi Kuismanen

text: ”Leska” Kuismasen veli Simo Kuismanen oli myös melonnan Suomen-mestari ja arvokisaedustaja.


title: J. F. Hellman

text: Johan Fredrik Hellman (3. lokakuuta 1854 Oulu – 13. marraskuuta 1917 Oulu) oli suomalainen maanviljelijä, kirjakauppias ja lestadiolaiseen herätysliikkeeseen kuulunut uskonnollinen kirjailija.


title: J. F. Hellman

text: Hellmanin vanhemmat olivat makasiininhoitaja Fredrik Mauritz Hellman ja Henrika Karolina Cannelin. Hän pääsi ylioppilaaksi Oulun lyseosta 1877 ja opiskeli sitten teologiaa Helsingin yliopistossa. Hellman toimi maanviljelijänä Oulunsuussa ja myöhemmin Oulussa kirjakauppiaana, kirjailijana ja kääntäjänä.


title: J. F. Hellman

text: Vuosina 1891–1899 Hellman toimitti ja julkaisi Oulussa ilmestynyttä "Röster från Sion" -lehteä. Jo vuosina 1885–1887 hän oli toimittanut Oulussa ilmestynyttä "Kristeligt månadsblad"-kuukausilehteä.


title: J. F. Hellman

text: Hellman julkaisi Oulussa 1899–1918 "Kolkuttaja : totisen parannuksen ja eläwän uskon kannatuslehti" nimistä kaksi kertaa kuukaudessa ilmestynyttä lehteä. Hellmanin suomentamia teoksia ilmestyi lehden liitteinä. Lehden ohessa ilmestyi 1907-1910 "Kolkuttajan lähetyssanomia". Suomennosten ohella Hellman käänsi myös Lars Levi Laestadiuksen kirkkopostillan ruotsin kielelle.


title: XC

text: XC on XMOS:n kehittämä C-kieleen perustuva ja syntaksiltaan samanlainen ohjelmointikieli XCore XS1 -prosessorille.


title: Drawn and Quarterly

text: Drawn and Quarterly on vuonna 1991 perustettu kanadalainen sarjakuvakustantamo. Yhtiö julkaisee pääasiallisesti sarjakuvaromaaneja ja underground-sarjakuvaa. Yhtiön pääkonttori ja myymälä sijaitsevat Montrealissa. Drawn and Quarterlyn julkaisemia sarjakuvataiteilijoita ovat muun muassa Chester Brown, Charles Burns, Daniel Clowes, Julie Doucet, Dupuy & Berberian, Tove Jansson, Seth, Adrian Tomine ja Chris Ware. Yhtiön Pohjois-Amerikassa julkaisemat Tove Janssonin Muumi-sarjakuvat ovat olleet sen suurimpia myyntimenestyksiä.


title: Amusement

text: Amusement ("Amusement") on John Simpsonin ohjaama yhdysvaltalainen kauhuelokuva vuodelta 2008. Se kertoo hullusta ja sairaasta murhaajasta nimeltä "The Laugh" hänen naurunsa vuoksi. Pääosia näyttelevät Keir O'Donnell (The Laugh), Katheryn Winnick (Tabitha), Laura Breckenridge (Shelby), Jessica Lucas (Lisa) ja Tad Hilgenbrink (Rob).


title: Amusement

text: Alkutekstien aikana nähdään kuvia vanhasta vuosikirjasta. Kirjassa on kuvia kolmesta tytöstä, kun he olivat lapsia. Tyttöjen nimet ovat Tabitha Wright, Lisa Swan ja Shelby Ledit. Nämä tytöt todella omaavat potentiaalia - "he ovat menestyneitä ja loistavat." Mutta kirjassa on myös kuva nuoresta nimeämättömästä pojasta, jonka todettiin jo lapsena olleen hyvin psykologisesti häiriintynyt. Jos lukisit viime hetken uutisia, tietäisit hänen olevan myös erittäin vaarallinen ja tällä hetkellä vapaalla jalalla.


title: FIFA (pelisarja)

text: FIFA on EA Sportsin kehittämä ja julkaisema jalkapallovideopelisarja. Electronic Artsilla on sopimus Kansainvälisen jalkapalloliiton Fifan kanssa vuoden 2022 loppuun saakka. Myyntilukujen perusteella FIFA on johtava nimi jalkapalloaiheisten videopelien markkinoilla.


title: FIFA (pelisarja)

text: Electronic Arts on myöntynyt poistamaan nk. loot boxit "FIFA 19" -pelistä viitaten Belgian päätökseen tulkita se uhkapelaamisen muodoksi.


title: Jim Hughson

text: Jim Hughson (s. 1956 Fort St. John, Brittiläinen Kolumbia) on kanadalainen urheiluselostaja. Hänet tunnetaan parhaiten jääkiekko- ja baseballselostuksistaan. Hughson on saanut viidesti Gemini-palkinnon. Hän on myös toiminut selostajana EA Sportsin NHL-peleissä.


title: Vilho Kuorikoski

text: Vilho Antero Kuorikoski (24. huhtikuuta 1892 Helsinki – 25. maaliskuuta 1946 Helsinki) oli suomalainen näytelmäkirjailija.


title: Vilho Kuorikoski

text: Kuorikoski kävi kansakoulun ja sen jälkeen Sortavalan merimieskoulun, josta hän valmistui laivuriksi. Hän toimi sisävesilaivurina ja teki lisäksi sekatyömiehen ja talonmiehen töitä. Hän asui Vihdissä vuosina 1913–1921 ja uudelleen vuodesta 1925 alkaen. Kuorikoski oli Vihdissä asuessaan työssä konepuuseppänä Veikko Helteen isän Edvard Helteen puusepänverstaassa. Viimeksi hän oli "Vihdin seudun osuusliikkeen" talonmiehenä. Kuorikoski kuoli tapaturmaisesti 54-vuotiaana.


title: Vilho Kuorikoski

text: Kuorikoski kirjoitti useita seuranäytelmiä, joista monia esitettiin Vihdin Nummelan työväentalolla jo käsikirjoitusvaiheessa.


title: Vilho Kuorikoski

text: Vilho Kuorikoski oli naimisissa Amanda Ihanderin kanssa. Heillä oli viisi lasta.


title: Maatalouslaskenta

text:
Maatalouslaskenta on kymmenen vuoden välein tehtävä tilastollinen tutkimus, jossa kuvataan maatalouden ja puutarhatalouden rakennetta.
Käytännössä 2-3 vuoden välein tehtävässä maatalouden rakennetutkimuksissa kerätään tietoja maatilojen lukumäärästä, tuotantosuunnasta, omistusmuodosta, maankäytöstä, kasvinviljelystä, kotieläintuotannosta, maataloustöihin käytetystä työajasta, luomutuotannosta sekä maatilan koneista ja laitteista. Maatalouslaskenta on maatalouden rakennetutkimusta
laajempi, sillä maatalouslaskenta tehdään kaikille maatiloille ja puutarhayrityksille totaali- eli kokonaistutkimuksena.


title: Maatalouslaskenta

text: Maatalouden rakennetutkimukset; rakennetutkimus ja maatalouslaskenta, ovat kaikissa Euroopan talousalueen maissa tehtävä maatiloja ja puutarhayrityksiä koskeva tilastotutkimus. Euroopan komission tilastoviranomainen Eurostat ohjaa ja koordinoi rakennetutkimusten toteutusta ja kerää tutkimusten tiedot jäsenmailta. Euroopan komission tarkoituksena on koota maatalouden rakennetutkimuksista vertailukelpoista tilastotietoa kaikkien Euroopan talousalueen maiden maatilojen rakenteesta. Maatalouden rakennetutkimuksen tiedot ovat yksi tärkeimmistä komission käyttämistä tiedonlähteistä EU-tason maatalouspolitiikan päätöksiä tehtäessä.


title: Maatalouslaskenta

text: Maatalouslaskentaa on tehty jo sadan vuoden ajan Suomessa. Ensimmäinen maatalouslaskenta oli vuonna 1910 ja viimeisin alkoi 1. syyskuuta 2010. Samalla vietetään maatalouslaskentojen 100-vuotisjuhlaa. EU-asetusten mukaisia maatalouden rakennetutkimuksia Suomessa on tehty ensimmäisestä jäsenyysvuodesta 1995 alkaen. Näin ollen vuoden 2000 maatalouslaskenta oli ensimmäinen EU-säädösten mukaisesti toteutettu laskenta.


title: Maatalouslaskenta

text: Sadan vuoden aikana suomalaisessa yhteiskunnassa ja maataloudessa on tapahtunut monia muutoksia ja murroksia, joita laskentojen pohjalta tehdyt tilastot heijastavat. Maatalousyhteiskunta on vaihtunut teolliseen ja maatilojen määrä on tuntuvasti vähentynyt. Samaan aikaan tilakoko, keskimääräinen peltopinta-ala sekä maataloustuotanto ovat kasvaneet.


title: Maatalouslaskenta

text: Maatalouslaskenta 2010 on kaikkia Suomen noin 65 000 maatilaa ja puutarhayritystä kokeva tilastollinen tutkimus. Maatalouslaskennan tietosisällöstä yli puolet saadaan olemassa olevista rekistereistä, ja loput kerätään suoraan viljelijöiltä. Sähköinen eli web-tiedonkeruu on ensimmäistä kertaa käytössä vuoden 2010-maatalouslaskennassa, jolloin vastaajilla on mahdollisuus luovuttaa tietoja (verkkolomakkeen avulla) internetin kautta. Toinen tiedonkeruutapa on puhelinhaastattelut.


title: Maatalouslaskenta

text: Vuoden 2010 laskennassa on uutena elementtinä maatalouden tuotantomenetelmätutkimus. Tuotantomenetelmätutkimuksen tiedot kerätään noin 15 000:lta viljelijältä laskennan tiedonkeruun yhteydessä. Tiedonkeruu on toteutettu siten, että laskennan kysymysten lomaan on lisätty tuotantomenetelmätutkimuksen kysymykset. Tuotantomenetelmätutkimuksessa kerätään mm. eläinten hyvinvointiin ja ympäristönsuojeluun liittyvää tietoa koko EU:n alueelta.


title: Maatalouslaskenta

text: Maatalouslaskennan tiedonkeruu tehdään vuonna 2010 ja ensimmäiset tulokset julkaistaan syksyllä 2011. Lopulliset tulokset lähetetään komissiolle maaliskuun 2012 loppuun mennessä.


title: Maatalouslaskenta

text: Maatalouslaskenta on kansainvälinen, maailmanlaajuinen tilastotutkimus, joka tehdään FAO:n suositusten mukaisesti. Suomessa maatalouden rakennetutkimukset tehdään Tikessä. Maatalouslaskenta toteutetaan samanaikaisesti useimmissa EU- ja Euroopan talousalueen ETA-maissa. Suurin osa Maatalouslaskennan kysymyksistä on kaikille EU-maille yhteisiä ja osa perustuu kansallisiin tietotarpeisiin. EU:n ja ETA:n maissa maatalouslaskentaa ohjaa maatalouden rakennetutkimukseen liittyvä lainsäädäntö,


title: Maatalouslaskenta

text: Tietojen antaminen Maatalouslaskenta 2010 ja tuotantomenetelmätutkimuksen yhteydessä perustuu Euroopan parlamentin ja neuvoston asetukseen 1166/2008. Tässä asetuksessa on esitetty minimivaatimukset Maatalouslaskenta 2010 tekemiseen kuten tutkimuksissa kerättävät tiedot, tietojen toimitusaikataulu ja tulosten tarkkuusvaatimukset.Maatalouslaskenta 2010 ja tuotantomenetelmätutkimuksessa käytetyt käsitteet on määritelty:


title: Maatalouslaskenta

text: Maatalouslaskennan osalta noudatetaan myös kansallisia maataloustilastoja koskevaa lainsäädäntöä. Tike on valtion virasto, joka on yksi Suomen neljästä tilastoviranomaisesta. Tiken lakisääteisenä tehtävänä on tuottaa maatila- ja puutarhatalouden sekä maaseutuelinkeinojen harjoittamista koskevia tilastoja.


title: Maatalouslaskenta

text: Tikelle toimitetut maatilakohtaiset tiedot ovat salassa pidettäviä Tilastolain (280/2004) 12 §:n mukaisesti. Yksikkötason tietoja luovutetaan eteenpäin vain tilastolain 13 §:ssä määritellyin ehdoin. Yksikkötason tietoja saa luovuttaa vain tieteellistä tutkimusta tai tilastointitarkoituksia varten. Niitä ei luovuteta missään olosuhteissa hallinnollista päätöksentekoa, tutkintaa, valvontaa tms. käyttöä varten.


title: Maatalouslaskenta

text: Maataloustilastoja osalta voimassa olevat tilastoasetukset on esitetty laajemmin Tiken Tilasto-ohjelmassa.


title: Maatalouslaskenta

text: Tulokset on koottu viiteen verkkojulkaisuun ja kahteen painettuun julkaisuun .


title: HMS Albury

text: HMS Albury (viirinumero J41) Britannian Kuninkaallisen laivaston Hunt-luokan miinanraivaaja toisessa maailmansodassa.


title: HMS Albury

text: "HMS Albury" oli toisen maailmansodan alkaessa sijoitettuna reservialuksena Aleksandriaan, missä se otettiin sisaralustensa "HMS Suttonin", "HMS Rossin", "HMS Pangbournen", "HMS Lyddin", "HMS Fermoyn" ja "HMS Saltashin" kanssa uudelleen palvelukseen. Alukset muodostivat Välimeren laivaston 3. miinanraivaajalaivueen. Laivue valvoi aluksi laitonta siirtolaisuutta Palestiinan rannikolla ennen kuin se siirrettiin miinanraivaustehtäviin.


title: HMS Albury

text: Alus matkasi maaliskuussa 1940 Maltalta kotimaahan, jossa se sijoitettiin Kotilaivaston 5. miinanraivaajalaivueeseen, jonka mukana se osallistui Dunkerquen evakuointiin. Evakuoinnin aikana alus hinasi karille ajaneen "HMS Speedwellin" turvaan sekä pelasti uppoavan "HMS Lyddin" miehistön.. Operaation päätyttyä alus siirrettiin 2. heinäkuuta 4. miinanraivaajalaivueeseen Harwichiin.


title: HMS Albury

text: Alus poistettiin huhtikuussa 1945 aktiivipalveluksessa olevien alusten listalta ja se myytiin 13. maaliskuuta 1947.


title: HMS Alresford

text: HMS Alresford (viirinumero N06 ja J06) Britannian Kuninkaallisen laivaston Hunt-luokan miinanraivaaja toisessa maailmansodassa.


title: HMS Alresford

text: "HMS Alresford" oli elokuussa 1939 liitettynä merenkulkukouluun "HMS Dryadiin" Portsmouthissa, missä alus palveli edelleen kesäkuussa 1940 ollen korjattavana.


title: HMS Alresford

text: Alus palveli tammikuussa 1942 edelleen Portsmouthissa. Se osallistui Dieppen tehtyyn hyökkäykseen 1942. Alus ajoi 23. elokuuta 1942 karille. Aluksen avuksi lähetettiin Gibraltarilta hinaaja "Salvonia", jonka suojana oli korvetti "HMS Jonquil".


title: HMS Alresford

text: Alus osallistui Normandian maihinnousuun kesäkuussa 1944.


title: HMS Appledore

text: HMS Appledore Britannian kuninkaallisen laivaston Hunt-luokan miinanraivaaja. Alus myytiin 15. elokuuta 1920, jolloin se nimettiin "Kamlawtiksi".


title: Maa- ja metsätalousministeriön tietopalvelukeskus

text: Tiken toiminta itsenäisenä virastona päättyi 31.12.2014. Tiken tilastopalvelut ovat 1.1.2015 alkaen osa Luonnonvarakeskusta www.luke.fi. Tietotekniikkapalvelut jatkuvat Maanmittauslaitoksessa www.maanmittauslaitos.fi.


text: Tiken tilastojen aihealueita olivat:


text: Tilastojulkistuksia oli 60 - 70 vuodessa. Osasta julkistuksia tehtiin tiedote.


text: Tiken tietopalvelu tuotti raportteja ja muita tietotuotteita hallinnollisista ja tilastollisista rekistereistä sekä muista tietolähteistä. Pienet tietopalvelut olivat ilmaisia, mutta muut maksullisia.


text: Tiken tietotekniikkapalvelut olivat yhteentoimivuus, projektit, jatkuva kehittäminen, ylläpito ja teknologia-alustat.


text: Tiken tietohallintopalveluja olivat ICT-arkkitehtuurit, menetelmät, hankehallinta ja -arviointi, hankinnat ja toimittajahallinta.


title: Antti Halonen

text: Antti Halonen on muun muassa seuraavien henkilöiden nimi:


title: Rolf Larsson

text: Rolf Larsson voi tarkoittaa seuraavia henkilöitä:


title: Sharbat Gula

text: Sharbat Gula (, s. noin 1972) on afgaaninainen, joka kuuluu etnisesti paštuihin (pataanit). Neuvostoliiton miehittäessä Afganistanin hän joutui lähtemään kotoaan pakolaisleirille Pakistanin Peshawariin, missä valokuvaaja Steve McCurry kuvasi hänet. Kuva teki noin 12-vuotiaasta tytöstä tunnetun, kun se julkaistiin National Geographic -lehden kannessa heinäkuussa 1985. Gula tunnettiin kaikkialla maailmassa vain ”Afgaanityttönä”, kunnes hänet alkuvuodesta 2002 tunnistettiin virallisesti.


title: Sharbat Gula

text: Gula jäi orvoksi Neuvostoliiton pommitettua Afganistania 1980-luvun alussa. Hänen vanhempansa kuolivat ja hän lähti sisarustensa ja isoäitinsä kanssa Nasir Baghin pakolaisleirille Pakistaniin 1984.


title: Sharbat Gula

text: Gula avioitui 1980-luvun lopussa Rahmat Gulin kanssa ja palasi kotimaahansa vuonna 1992. Gula sai kolme tytärtä, Robinan, Zahidan ja Alian. Neljäs kuoli pikkulapsena. Gula on toivonut, että hänen tyttärensä saisivat käydä koulua, mihin hänellä itsellään ei ollut mahdollisuuksia.


title: Sharbat Gula

text: Myöhemmin Gula palasi pakolaisena Pakistaniin, josta hänet karkotetaan 7. marraskuuta 2016.


title: Sharbat Gula

text: National Geographicin valokuvaaja Steve McCurry otti Gulasta valokuvan Nasir Baghissa Kodachrome-väridiafilmille Nikonin FM2-kameralla ja Nikkorin 105 mm:n F2.5-objektiivilla. Gula oli pakolaisleirin epävirallisen koulun oppilas. Kun McCurry oli harvoin saanut mahdollisuutta kuvata afgaaninaisia, hän tarttui heti tilaisuuteen.


title: Sharbat Gula

text: Vaikka Gulan nimi ei ollut tiedossa, hänen kuvansa ilmestyi nimellä ”Afghan Girl” (”Afgaanityttö”) National Geographicin kannessa. Häntä esittävästä kuvasta, jossa hänellä on punainen huivi kietaistuna päähän ja hän tuijottaa vihreillä silmillään suoraan kameraan, tuli sekä Afganistanin konfliktin että yleisesti pakolaisten tilanteen symboli kaikkialla maailmassa. Kuva on nimetty lehden merkittävimmäksi kuvaksi.


title: Sharbat Gula

text: Afgaanitytön henkilöllisyys pysyi tuntemattomana yli 17 vuotta, sillä maa oli suljettu läntisiltä tiedotusvälineiltä Taleban-hallinnon kaatumiseen saakka vuoteen 2001. McCurry yritti useaan otteeseen 1990-luvulla turhaan etsiä häntä.


title: Sharbat Gula

text: Tammikuussa 2002 National Geographicin ryhmä matkusti Afganistaniin etsimään kuvan kohteena ollutta henkilöä. Kun McCurry kuuli, että Nasir Baghin leiri suljettaisiin pian, hän kyseli siellä vielä olevilta, joista yksi tunsi Gulan veljen ja lähetti sanan Gulan kotikaupunkiin. Samaan aikaan useat naiset ilmoittautuivat kuvan henkilöksi, ja muutamat nuoret miehet väittivät Gulaa vaimokseen.


title: Sharbat Gula

text: Ryhmä löysi vihdoin Gulan, joka oli silloin kolmissakymmenissä, Afganistanin syrjäseuduilta, jonne hän oli palannut leiriltä vuonna 1992. Hänen henkilöllisyytensä vahvistettiin biometrisin menetelmin tunnistamalla silmäterän kuvio. Hän muisti hyvin elävästi kuvaustilanteen, sillä hänet oli kuvattu vain kaksi kertaa elämänsä aikana, vuonna 1984 ja kun hän tapasi McCurryn uudestaan. Hän ei ollut nähnyt kuvaa ennen tammikuuta 2003.


title: Sharbat Gula

text: Kuvia hänestä nykyaikana julkaistiin National Geographicissa huhtikuun 2002 kansijutussa, ja hänestä on tehty televisiodokumentti "Search for the Afghan Girl", joka esitettiin maaliskuussa 2002. Kun hänet oli tunnistettu, National Geographic perusti Afgaanityttöjen rahaston, joka on hyväntekeväisyysjärjestö, jonka tavoitteena on afgaanityttöjen ja nuorten naisten koulutuksen edistäminen. Vuonna 2008 rahaston tehtävää laajennettiin käsittämään myös pojat, ja sen nimeksi tuli Afgaanilasten rahasto.


title: El Salvador olympialaisissa

text: El Salvador osallistui olympialaisiin ensimmäisen kerran Méxicossa 1968, ja on ollut sen jälkeen mukana kaikissa kesäolympialaisissa Montrealin 1976 ja Moskovan 1980 kisoja lukuun ottamatta. Talviolympialaisiin maa ei ole osallistunut.


title: El Salvador olympialaisissa

text: El Salvador ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet Maureen Kaila, joka oli viides ratapyöräilyn naisten pisteajossa Atlantassa 1996 ja Luisa Maida, kahdeksas naisten urheilupistooliammunnassa Pekingissä 2008.


title: Anssi Simojoki

text: Niilo Anssi Ylermi Simojoki (s. 7. syyskuuta 1944 Isokyrö) on suomalainen pappi, lähetystyöntekijä, teologi ja runoilija.


title: Anssi Simojoki

text: Simojoen vanhemmat olivat eversti Niilo A. A. Simojoki (ent. Simelius) ja opettaja Siiri Palmu. Hän valmistui ylioppilaaksi Helsingin normaalilyseosta vuonna 1963 ja teologian kandidaatiksi Helsingin yliopistosta 1972. Valmistuttuaan hänet vihittiin papiksi Turun arkkihiippakuntaan. Simojoki valmistui teologian lisensiaatiksi Åbo Akademista 1993 ja väitteli teologian tohtoriksi 1997. Hänen englanninkielinen väitöskirjansa "Apocalypse Interpreted" käsitteli Ilmestyskirjan tulkintoja Suomessa.


title: Anssi Simojoki

text: Simojoki toimi virallisena apulaisena Laitilan (1972–1973) ja Porin Teljän (1973–1975) seurakunnissa sekä Lapin kirkkoherrana 1975–1990. Pisimmän työjakson hän teki lähetystyössä Keniassa (1989–2009), ensin Suomen Luterilaisen Evankeliumiyhdistyksen (SLEY) ja vuodesta 1996 yhdysvaltalaisen Lutheran Heritage Foundationin palveluksessa. Jälkimmäisessä ominaisuudessa hän johti luterilaisen kirjallisuuden käännöstyötä swahiliksi ja muille Afrikan kielille.


title: Anssi Simojoki

text: Simojoki oli Paavalin synodin perustajajäsen ja tuli varsinkin 1980-luvulla tunnetuksi kirkon naispappeutta vastustavan tunnustuksellisen liikkeen johtavana hahmona. Siirryttyään seurakuntatyöhön Satakuntaan, Simojoki kotiutui rukoilevaiseen herätysliikkeeseen, jossa hän nousi näkyvään asemaan. Hän toimi muun muassa Länsi-Suomen Herännäislehden päätoimittajana (1984–1989) sekä "Halullisten sielujen hengellisten laulujen" neliäänisen nuottilaitoksen toimittaneen työryhmän puheenjohtajana.


title: Anssi Simojoki

text: Keväällä 2015 Simojoki menetti oikeutensa toimia pappina Suomen evankelis-luterilaisessa kirkossa hänen toimittuaan Lähetyshiippakuntaan kuuluvan seurakunnan tehtävissä.


title: Anssi Simojoki

text: Simojoki on julkaissut runokokoelman "Yölintu" (Sley-kirjat, 1988).


title: Disaster Date

text: Disaster Date on yhdysvaltalainen televisio-ohjelma, jota esitetään MTV-kanavalla. Ohjelmassa kuvataan piilokameralla ihmisiä, jotka saapuvat sokkotreffeille tietämättä vastakkaisen osapuolen olevan todellisuudessa näyttelijä. Heidät palkitaan sen mukaan, kuinka pitkään he kestävät sietämätöntä ihmistä esittävän näyttelijän oikkuja ja pilkkaa. Täydestä tunnista saa palkkioksi 60 dollaria. Ohjelma kestää noin puoli tuntia. Yhdessä jaksossa esitellään yleensä noin kolme miestä tai naista.


title: Uuno Piirainen

text:
Uuno Emil Piirainen () oli suomalainen jääkäri ja reservin luutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueen varajohtajana Valkoisen armeijan ratsujoukoissa.
Piiraisen vanhemmat olivat maanviljelijä Olli Piirainen ja Stiina Kettunen. Hänet vihittiin avioliittoon vuonna 1923 Hellin Irene Niemen kanssa. Hän kävi kansakoulun ja suoritti yksityisesti viidennen luokan Viipurin reaalikoulussa vuonna 1925. Hän kävi Reserviupseerikoulun vuonna 1926 ja taktiikan soveltamiskurssin vuonna 1927.


title: Uuno Piirainen

text: Piirainen työskenteli työmiehenä Kemissä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 17. helmikuuta 1916, josta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Uuno Piirainen

text: Piirainen astui Suomen armeijan palvelukseen varavahtimestariksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueen varajohtajaksi Karjalan ratsujääkarirykmentin 1. eskadroonaan. Hän osallistui sisällissodan taisteluihin Kivennavalla, Terijoella ja Kaislahdella sekä Innon saartoon ja Puumalan patterin valtaukseen.


title: Uuno Piirainen

text: Piirainen toimi sisällissodan jälkeen joukkueenjohtajana ja eskadroonan ratsuvääpelinä Karjalan ratsujääkärirykmentissä, josta muodostettiin myöhemmin Hämeen ratsurykmentti. Ratsurykmentistä hän oli komennettuna 24. lokakuuta 1918 – 18. huhtikuuta 1919 välisen ajan Lapin rajavartioryhmässä ja 25. toukokuuta – 17. joulukuuta 1920 välisen ajan Tampereen rykmentissä. Tampereen rykmentistä hänet siirrettiin 31. toukokuuta 1921 alkaen Ratsuväen kapitulanttikouluun ratsuvääpeliksi ja koulutusaliupseeriksi. Hän erosi armeijasta ja siirtyi Suojeluskuntajärjestön palvelukseen 28. helmikuuta 1927 ja hänet sijoitettiin aluksi päälliköksi Viipurin suojeluskuntapiirin V alueelle, josta hänet siirrettiin 1. syyskuuta 1928 alkaen päälliköksi XII alueelle. Hän kuoli keuhkotautiin ja haudattiin Käkisalmeen.


title: Arto Heiskanen

text:
Arto Heiskanen (s. 23. marraskuuta 1963 Savonlinna) on suomalainen entinen jääkiekkoilija. Hän pelasi SM-liigassa yhteensä 434 ottelua tehoin 182+137=319 ja keräsi 234 jäähyminuuttia. Suhteellisen isokokoinen Heiskanen pelasi laitahyökkääjänä ja rightin puolelta. Hän teki 12 kauden mittaisella SM-liigaurallaan enemmän maaleja kuin syötti niitä.
Heiskanen on kotikaupunkinsa joukkueen SaPKon kasvatti. Hän pelasi ensimmäiset miesten pelinsä kaudella 1980–1981 I-divisioonassa. Heiskanen pelasi SaPKossa kevääseen 1983 asti ja siirtyi kaudeksi 1983–1984 Ässien riveihin. Tulokaskausi toi 36 ottelussa tehot 6+7=13. Hän voitti kauden päätteeksi SM-hopeaa.


title: Arto Heiskanen

text: Kausi 1985–1986 oli Heiskaselle läpimurto hänen tehdessä runkosarjassa tehot 22+12=34. Seuraavaksi kaudeksi Heiskanen siirtyi Rauman Lukkoon. Hän pelasi joukkueessa kolme kautta, joista kausi 1987–1988 päättyi SM-hopeaan. Seuraava kausi toi Heiskaselle yhden kauden henkilökohtaisen piste-ennätyksen. Hän teki 43 ottelussa tehot 27+17=44 ja oli liigan 11. paras maalintekijä yhdessä SaiPan Steve Gatzosin kanssa.


title: Arto Heiskanen

text: Ässät putosivat kaudeksi 1989–1990 I-divisioonaan ja Heiskanen siirtyi vahvistamaan joukkuetta. Hän teki runkosarjassa hurjat tehot 58+52=110, joka on I-divisioonan kaikkien aikojen yhden kauden ennätys. Hän voitti myös +/– -tilaston lukemalla +90. Murskaavasti mestaruuden voittaneet Ässät nousivat seuraavaksi kaudeksi takaisin SM-liigaan. Päättyneellä I-divisioonakaudella kaikki ensimmäiseen tähdistökentälliseen valitut kenttäpelaajat olivat Ässistä. Heiskasen lisäksi siihen valittiin myös ketjutovereina pelanneet Arto Javanainen, Aleksejs Froļikovs, Vladimir Durdin ja Tapio Levo. Ainoastaan Lahden Hockey Reippaan maalivahti Jaromír Šindel oli toisesta joukkueesta. Heiskanen mahtui kauden aikana ainoana divaripelaajana mukaan B-maajoukkueeseen.


title: Arto Heiskanen

text: Heiskanen jatkoi Ässissä vielä seuraavat viisi SM-liigakautta. Hän oli kaudella 1990–1991 Ässien kolmanneksi paras pistemies. Heiskanen oli kevään 1993 pudotuspelien kolmanneksi paras pistemies sekä toiseksi paras maalintekijä yhdessä TPS:n German Titovin kanssa. Keväällä 1995 hän voitti SM-pronssia.


title: Arto Heiskanen

text:
Kaudesta 1995–1996 Heiskanen pelasi suurimman osan I-divisioonaa Kotkan Titaaneissa, mutta siirtyi kauden lopulla Ranskan Ligue Magnusin HC Brestin riveihin. Kolme seuraavaa kautta ulkomailla olivat hänelle uran viimeiset. Kauden 1996–1997 Heiskanen pelasi Ison-Britannian Newcastle Jestersissä, kauden 1997–1998 Saksan alasarjoissa ja viimeisen kautensa 1998–1999 Puolan pääsarjassa.
Nykyään Heiskanen valmentaa Ässien B-nuoria pelaajauran joukkuetoveriensa Mikael Kotkaniemen ja Pasi Peltosen kanssa.


title: California Memorial Stadium

text: California Memorial Stadium (Usein pelkästään Memorial Stadium) on amerikkalaiseen jalkapalloon suunniteltu stadion Berkeleyssä Kalifornian yliopiston kampusalueella. Yliopiston urheilujoukkue Golden Bears käyttää Memorial Stadiumia kotikenttänään.


title: California Memorial Stadium

text: Memorial Stadium avattiin alun perin vuonna 1923. Se listattiin National Register of Historic Places -listalle 27. marraskuuta 2006. Nykyisin stadionin katsojakapasiteetti on 71 799 henkilöä, mikä tekee siitä Pohjois-Kalifornian suurimman jalkapallostadionin.


title: Rorsat

text: RORSAT ("Radar Ocean Reconnaissance Satellite") olivat Neuvostoliiton meritiedustelusatelliitteja 1970- ja 1980-luvuilla. Satelliittien kookkaiden tutka-antennin avulla paikallistettiin sotalaivojen liikkeitä maailman merillä.


title: Rorsat

text: RORSAT-satelliittiohjelman ensimmäiset testilennot tehtiin vuonna 1965, jolloin avaruuteen laukaistiin Neuvostoliiton Baikonurin avaruuskeskuksesta Kosmos 102 -satelliitti. Järjestelmän operatiivinen vaihe alkoi tiettävästi lokakuussa vuonna 1970. RORSAT-satelliitteja laukaistiin avaruuteen aina vuoteen 1988 saakka. Niistä viimeinen oli Kosmos 1932, joka laukaistiin avaruuteen 14. maaliskuuta 1988.


title: Rorsat

text: Neuvostoliiton RORSAT-ohjelmassa kiertoradalle lähetettiin 33 reaktoria, näistä 31 oli tyyppiä BES-5, teholtaan n. 2 kilowattia. 1987 Neuvostoliitto laukaisi 2 suurempaa TOPAZ reaktoria (6 kW) (Kosmos 1818 ja Kosmos 1867), joiden toiminta-aika oli 6 kuukautta. Korkeamman kiertoradan TOPAZ-reaktoreilla varustetut satelliitit aiheuttivat kiertoradalla säteilyongelmia gammasäteilyä tarkkaileville tutkimussatelliiteille, koska fissioreaktorit kehittävät gammasätelyä toisin kuin radioaktiiviset lämpögeneraattorit (RTG). Matalan kiertoradan BES-5-reaktoreilla varustetut RORSATs eivät aiheuttaneet positronisaastetta magnetosfäärissä. (USA on laukaissut yhden reaktorin kiertoradalle, SNAP-10A vuonna 1965).


title: Rorsat

text: RORSAT-sarjan satelliitit olivat lieriömäisiä, 10 metrin pituisia rakennelmia. Sen halkaisija oli 1,3 metriä. Satelliitin kokonaismassa oli 3 800 kg. RORSAT-satelliittien energialähteenä toimi pieni ydinreaktori. Tässä käytettiin 90 % rikastettua Uraani-235:ää. Satelliitit laukaistiin noin 270 km korkeuteen radalle, jonka inklinaatio oli 65 astetta. Toiminnan päätyttyä ydinreaktori lähetettiin korkeammalle radalle noin 900–1 000 km korkeuteen. Ydinenergian käyttö satelliitissa aiheutti päänvaivaa länsimaissa, sillä satelliitin vioittuessa koko satelliitti reaktoreineen olisi saattanut palata ilmakehään. Ydinonnettomuuden riski oli olemassa. Näin lopulta tapahtuikin, sillä RORSAT-sarjaan kuuluva Kosmos 954 putosi Kanadan luoteisosiin 24. tammikuuta 1978. Putoamispaikka oli asumattomalla alueella, mutta ympäristöön levisi radioaktiivisia kappaleita.


title: Al Davis

text: Allen "Al" Davis (4. heinäkuuta 1929 Brockton, Massachusetts – 8. lokakuuta 2011 Oakland, Kalifornia) oli yhdysvaltalainen amerikkalaisen jalkapallon parissa toiminut urheiluvaikuttaja, joka tunnetaan parhaiten NFL-seura Oakland Raidersin omistajana ja toimitusjohtajana. Lisäksi hän valmensi useita seuroja, viimeiseksi Raidersia 1963–1965. Davis palkittiin vuonna 1963 AFL:n vuoden valmentajana. Hän myös toimi AFL:n valtuuskunnan jäsenenä.


title: Al Davis

text: Al Davis tuli Raiderssissa ollessaan tunnetuksi motostaan "Just win, baby". Hän kuoli 8. lokakuuta 2011 kotonaan Oaklandissa.


title: Karkausvuosi (elokuva)

text: Karkausvuosi () on romanttinen komediaelokuva vuodelta 2010.


title: Karkausvuosi (elokuva)

text: Elokuvan alussa esitellään nainen, jolla on suuri halu päästä naimisiin. Hänen nykyinen poikaystävänsä ei vain ole sattunut vielä kosimaan häntä. Alussa hänen isänsä kertoo hänelle, että Irlannissa on karkauspäivänä perinne, että naiset voivat kosia miehiä. Hänen miesystävänsä menee Irlantiin työmatkalle, jolloin nainen saa päähänsä, että hänen pitäisi mennä Irlantiin kosimaan miestään.


title: Karkausvuosi (elokuva)

text: Asia muodostuu vaikeammaksi kuin hän on ajatellut. Hän matkustaa jonnekin päin Irlantia, mutta päätyykin Jumalan selän taakse, josta ei lähde lentoja, ei busseja eikä liioin taksejakaan. Hän tapaa komean ja kiinnostavan miehen, jota hän muka-vihaa. Miehellä on taksi ja hän lähtee viemään naista hänen haluamaansa määränpäähän. Välillä nainen on vihainen miehelle ja vaihtaakin kyytiä, jolloin hänen Lois Vuittonin matkalaukkunsa ryöstetään. Hän ja kyseinen irkkumies lähtevät läheiseen pubiin vaatimaan naisen omaisuutta takaisin. Näin laukusta muodostuu heille inside-vitsi, joka lähentää heidän välejään.


title: Karkausvuosi (elokuva)

text: He yöpyvät myöhemmin paikassa, jossa heidän luullaan olevan naimisissa ja heidän pitää esittää olevansa, koska muuten majatalon pitäjä ei hyväksyisi heitä yöpymään. He suutelevat pakolla, ensin vähän vaivaannuttavasti, mutta sitten vähän aidommin ja silloin heidän kemiansa alkoivat kohdata. He nukkuvat samassa huoneessa, mutta tyytyvät kuitenkin myöhemmin nukkumaan samassa sängyssä. Kun viimein nainen pääsi haluamaansa määränpäähän, yllätys! Hänen miesystävänsä kosiikin häntä, mutta nainen saakin selville, että hän kosi vain siksi, että he eivät olisi saaneet haluamaansa taloa, jos he ei eivät olisi olleet naimisissa. Nainen kiiruhtaa Irlantiin ja siellä irkkumies ja hän ikään kuin tunnustavat rakkauttaan toisilleen. Elokuva loppuu siihen, kun he matkustavat autollaan ja Lois Vuittonin laukku on auton katolle sidottuna ja he riitelevät/väittelevät entisellä tavallaan.


title: Karkausvuosi (elokuva)

text: Tv-Nytissä kolme kriitikkoa antoi elokuvalle tähtiä keskiarvolla 1,7.


title: FIFA 97

text: FIFA 97 (myös FIFA Soccer 97) on EA Sportsin julkaisema ja EA Canadan kehittämä jalkapalloaiheinen videopeli. Peli julkaistiin 24. kesäkuuta 1996. FIFA 97 oli neljäs peli FIFA-pelisarjassa. Euroopan version kannessa esiintyy silloinen Newcastle Unitedin pelaaja David Ginola, kun taas muualla maailmassa kannessa esiintyy brasilialainen Bebeto. Peliin tuli uudistuksena mahdollisuus pelata futsalia, sekä graafisia ominaisuuksia oli paranneltu.


title: Grave Dancers Union

text: Grave Dancers Union on yhdysvaltalaisen alternative rock-yhtye Soul Asylumin kuudes varsinainen studioalbumi, joka julkaistiin 6. lokakuuta 1992. Albumi vietti yhteensä 76 viikkoa Billboardin listalla, ja saavutti kolminkertaisen platinamyynnin rajan vuonna 1993. Albumin kansitaiteen on suunnitellut valokuvataiteilija Jan Saudek.


title: Grave Dancers Union

text: Albumin nimi tulee "Whitout A Trace" -kappaleen säkeestä: "I tried to dance at a funeral, New Orleans style, I joined the Grave Dancers Union, I had to file". Kun yhtye soittaa kappaleen konsertissa laulajakitaristi Dave Pirner omistaa sen ennen kappaleen alkua yhtyeen vuonna 2005 ruokatorven syöpään menehtyneelle bassokitaristille, Karl Muellerille.


title: Aleksejs Froļikovs

text: Aleksejs Froļikovs (s. 15. helmikuuta 1957 Moskova, Neuvostoliitto) on latvialainen entinen jääkiekkoilija, joka pelasi suurimman osan urastaan Neuvostoliiton kansalaisena.


title: Aleksejs Froļikovs

text: Froļikovs aloitti ammattilaisuransa kaudella 1978–79 Moskovan Dynamossa. Kaudeksi 1981–82 hän siirtyi Riian Dynamoon, jossa hän pelasi kevääseen 1989 asti.


title: Aleksejs Froļikovs

text: Kaudeksi 1989–90 Froļikovs siirtyi Suomen I-divisioonassa pelanneisiin Ässiin yhdessä joukkuetoverinsa Vladimir Durdinin kanssa. Hän osoittautui Ässissä kovaksi hankinnaksi ja valittiin ensimmäiseen tähdistökentälliseen, jossa kaikki muutkin kenttäpelaajat olivat Ässien pelaajia. Froļikovs oli koko I-divisioonassa kuudenneksi paras pistemies (28+53=81) sekä toiseksi eniten syöttöjä antanut pelaaja. Hän oli nostamassa Ässiä takaisin jääkiekon SM-liigaan ja hän pelasi siellä vielä kaksi seuraavaa kautta. Kaudella 1990–91 Froļikovs oli Ässien toiseksi paras pistemies tehoilla 20+26=46. Yhteensä SM-liigassa tuli kahden kauden aikana tehot 30+38=68 87 ottelussa.


title: Aleksejs Froļikovs

text:
Froļikovs aloitti kauden 1992–93 Riian Dynamossa, Venäjän pääsarjassa, mutta palasi kesken kauden takaisin Suomeen ja siirtyi pelaamaan I-divisioonaan Pietarsaaren Centersin riveihin. Hän oli parhaimpia hankintoja heikosti menestyneessä seurassa. Kaudeksi 1994–95 Froļikovs palasi jälleen Riian Dynamoon, jossa hän lopetti uransa. Froļikovs pelasi Neuvostoliiton ja Venäjän pääsarjassa yhteensä 511 ottelua tehden niissä tehot 192+159=351.
Froļikovs edusti Neuvostoliittoa alle 20-vuotiaiden MM-kilpailuissa 1977. Hän voitti nuorten maailmanmestaruuden. Froļikovs oli kisojen neljänneksi paras pistemies (6+5=11) Suomen Juha Jyrkkiön (7+4=11) kanssa sekä kolmanneksi paras maalintekijä yhdessä joukkuetoverinsa Igor Romashinin (6+6=12) kanssa.


title: Aleksejs Froļikovs

text: Kansainvälisellä tasolla Froļikovs edusti myöhemmin myös Latviaa Neuvostoliiton hajottua. Hän pelasi II-divisioonan MM-kilpailuissa 1993 ja I-divisioonan MM-kilpailuissa 1994 Latvian noustua edellisenä vuonna. II-divisioonan MM-kilpailuissa 1993 hän oli Latvian kolmanneksi paras pistemies tehoin 10+9=19 ja sai tehomerkinnän +30.


title: Matkamittari

text: Matkamittari eli odometri on kuljettua matkaa mittaava laite.


title: Matkamittari

text: Autoissa on yleensä yhdistetty nopeus- ja matkamittari, joka mittaa kuljetun matkan renkaiden pyörimisestä. Matkamittarit ovat olleet aikaisemmin mekaanisia, mutta nykyään ne ovat yleensä elektronisia, ja niihin on liitetty vetoakselin pyörimistä tunnisteleva anturi.


title: Lorella Cravotta

text: Lorella Cravotta (s. 9. huhtikuuta 1958) on ranskalainen näyttelijä. Hän on näytellyt muun muassa elokuvassa "Amélie" (2001), missä hän esitti nimihenkilön äitiä.


title: Guatemala olympialaisissa

text: Guatemala osallistui olympialaisiin ensimmäisen kerran Helsingissä 1952. Tätä ennen maalla oli ollut yksi edustaja taidekilpailuissa Los Angelesissa 1932. Vuosien 1956, 1960 ja 1964 kisoista Guatemala jäi pois, mutta on ollut mukana kaikissa kesäolympialaisissa Méxicosta 1968 lähtien. Talvikisoihin maa on osallistunut kerran, Calgaryssa 1988.


title: Guatemala olympialaisissa

text: Guatemala on saavuttanut yhden olympiamitalin; Lontoossa 2012 Erick Barrondo sai 20 kilometrin kävelyssä hopeaa. Ensimmäisen pistesijansa Guatemala saavutti Méxicossa 1968 maan jalkapallojoukkueen sijoittuessa jaetulle viidennelle tilalle. Joseph Burge oli seitsemäs vapaapainin höyhensarjassa Münchenissä 1972, Edgardo Zachrisson kuudes skeet-ammunnassa Montrealissa 1976, Oswaldo Méndez neljäs esteratsastuksessa Moskovassa 1980 ja Carlos Motta jaetulla viidennellä sijalla nyrkkeilyn alemmassa kärpässarjassa Los Angelesissa 1984.


title: Guatemala olympialaisissa

text: Atlantan olympialaisissa 1996 kaksi Guatemalan edustajaa sijoittui ammunnassa kahdeksanneksi: Sergio Sánchez vapaapistoolissa ja unkarilaissyntyinen Attila Solti olympiakiväärissä. Ateenan kisoissa 2004 Guatemala sai kolme pistesijaa taekwondossa. Heidy Juarez oli neljäs naisten välisarjassa, ja jaetulle viidennelle sijalle ylsivät Gabriel Sagastume miesten höyhensarjassa sekä Euda Carias naisten kärpässarjassa. Lontoossa 2012 Elizabeth Zamora oli jaetulla viidennellä sijalla taekwondon naisten kärpässarjassa. Rio de Janeirossa 2016 Juan Ignacio Maegli sijoittui kahdeksanneksi purjehduksen miesten laser-luokassa.


title: Equals One Sudden Death

text: Equals One Sudden Death on kuopiolaisen 2 Times Terrorin esikoisalbumi, joka julkaistiin 19. toukokuuta 2010. Equals One Sudden Death albumilla esiintyy useita metalliartisteja kuten Zachary Hietala (Tarot), Spellgoth (Turmion Kätilöt), Hurja (Shade Empire, Chaosweaver, Deathchain), Puijon Perkele (Verjnuarmu), DJ Proteus ja Eric Riekkinen jne. Kansitaiteen on tehnyt kuopiolainen kuvataiteilija Timo Kokko.


title: Renkaat (tähtitiede)

text: Tähtitieteessä renkaiksi tai rengasjärjestelmäksi kutsutaan pienten kappaleiden joukkoa, jotka kiertävät litteänä kiekkomaisena muodostelmana suurempaa taivaankappaletta. Renkaat ovat tavallaan kuin hyvin suuri määrä pieniä kuita. Kaikilla aurinkokuntamme ulommilla planeetoilla eli kaasujättiläisillä on renkaat, mutta Saturnuksella ne ovat komeimmat ja parhaiten tutkitut. Myös pikkuplaneetta Chariklolla on renkaat. Lisäksi Saturnuksen kuulla Rhea saattaa olla renkaat.


title: 8½

text: 8½ (myös Fellinin 8½, ) on Federico Fellinin ohjaama elokuva vuodelta 1963. Käsikirjoituksen laativat Fellinin kanssa Tullio Pinelli, Ennio Flaiano ja Brunello Rondi, ja pääosaa, tunnettua italialaista elokuvaohjaajaa Guido Anselmia, näyttelee Marcello Mastroianni. Elokuva on mustavalkoinen, ja sen kuvasi Gianni di Venanzo, musiikki on Nino Rotan ja puvustus ja lavastus Piero Gherardin.


title: 8½

text: Elokuvan nimi viittaa siihen, että ennen elokuvaa "8½" Fellini on tehnyt seitsemän ja puoli elokuvaa ohjaajana, kun kaksi lyhytelokuvaa ja yhteistyöelokuva Alberto Lattuadan lasketaan puolikkaiksi elokuviksi.


title: 8½

text: "8½" sai kaksi Oscar-palkintoa: parhaan ulkomaisen elokuvan Oscarin ja parhaan puvustuksen Oscarin. Elokuvaa pidetään vaikutusvaltaisena klassikkona, British Film Instituten äänestyksessä se valittiin vuonna 2002 kaikkien aikojen kolmanneksi parhaaksi elokuvaksi. Vuonna 2018 BBC:n kansainvälinen asiantuntijaraati äänesti sen kaikkien aikojen seitsemänneksi parhaaksi ei-englanninkieliseksi elokuvaksi.


title: 8½

text: Tämänkin elokuvan musiikin teki lähes kaikkiin Fellinin elokuviin musiikin säveltänyt Nino Rota.


title: 8½

text: Tunnettu italialainen elokuvaohjaaja Guido Anselmi kärsii "ohjaajan blokista". Jumittuneena uuteen tieteiselokuvaansa, keskellä taiteellisia ja aviollisia vaikeuksia hän on kadottanut mielenkiinnon työhön. Kun Guido ponnistelee puolinaisesti elokuvan kimpussa, hänen muistoihinsa ja mielikuviinsa nousee menneisyydestä takaumia ja unia, ja usein ne sekoittuvat todellisuuteen. Tarinaan kutoutuu verhottuja Fellinin omaelämäkerrallisia viittauksia.


title: 8½

text: Kun kuvaukset alkoivat 9. toukokuuta 1962, Eugene Walter muistelee Fellinin ottaneen ”pienen palan ruskeaa paperia” ja liimanneen sen lähelle kameran tähtäintä. Siinä luki: ”Ricordati che è un film comico” (”Muista, tämä on komedia”). "8½" kuvattiin 35 millimetrin filmille, ja esitettäessä käytettiin kuvasuhdetta 1,85:1.


title: 8½

text: Kuten tuon ajan italialaisissa elokuvissa oli tapana, äänitys tehtiin jälkikäteen. Fellinille mieluisan tekniikan mukaisesti monet vuorosanat kirjoitettiin vasta jälkituotannon aikana, ja itse kuvauksissa näyttelijät esittivät satunnaisia vuorosanoja. Tässä elokuvassa näyttelijä Claudia Cardinale sai ensimmäisen kerran äänittää omat vuorosanansa, sillä aiemmin hänen ääntään oli pidetty liian käheänä eikä pidetty hyvänä, että se yhdistyi tunisialaiseen korostukseen.


title: 8½

text: Syyskuussa 1962 Fellini kuvasi elokuvalle alkuperäisen käsikirjoituksen mukaisen lopun: Guido ja hänen vaimonsa istuvat junan ravintolavaunussa matkalla Roomaan. Ajatuksiinsa vaipunut Guido kohottaa katseensa ja junan ajaessa tunneliin hän näkee elokuvansa henkilöiden hymyilevän hänelle monitulkintaisesti. Fellini kuvasi myös toisen lopun avaruusaluksessa rannalla iltaruskon aikaan, mutta sitä oli tarkoitus käyttää vain markkinoinnissa. Yhdessä muiden käsikirjoittajien kanssa hän kuitenkin totesi, että tämä osuus olisi elokuvalle harmonisempi ja hienompi päätös.


title: 8½

text: Elokuvan ensi-ilta Italiassa oli 14. helmikuuta 1963, ja "Otto e mezzo" sai lähes yksimielistä ylistystä arvosteluissa, joissa Felliniä nimitettiin ”neroksi jolla on taianomainen kosketus ja hämmästyttävä tyyli”. Italialainen kirjailija ja kriitikko Alberto Moravia luonnehti elokuvan päähenkilöä Guido Anselmia ”erotiikan vangitsemaksi sadistiksi, masokistiksi, myytinrakentajaksi, avionrikkojaksi, klovniksi, valehtelijaksi ja huijariksi. Hän pelkää elämää ja haluaa siksi palata äitinsä kohtuun. – – Hän muistuttaa jossain suhteessa James Joycen "Odysseuksen" sankaria Leopold Bloomia, ja syntyy vaikutelma, että Fellini on lukenut kirjan ja miettinyt sitä. Elokuva on sisäänpäin kääntynyt, jonkinlainen yksityinen monologi, johon sekoittuu välähdyksiä todellisuudesta… Fellinin unet ovat aina yllättäviä ja kuvaannollisesti omaperäisiä, mutta hänen muistojaan läpäisee syvällisempi, herkempi näkemys. Siksi kaksi kohtausta, joissa käsitellään sankarin lapsuutta vanhassa maalaistalossa Romagnassa ja hänen tapaamistaan naisen kanssa Riminin rannalla, ovat elokuvan parhaita ja parhaita Fellinin tähänastisella uralla".


title: 8½

text: "Corriere della Seraan" kirjoittanut Giovanni Grazzini tähdensi, että ”elokuvan upeus perustuu sen 'sekavuuteen' – – erheen ja totuuden, toden ja unen, tyylillisten ja inhimillisten arvojen sekoitukseen ja Fellinin kuvauskielen ja Guidon rönsyilevän mielikuvituksen harmoniaan. Felliniä on mahdotonta erottaa kuvitteellisesta ohjaajasta, ja siksi Fellinin viat osuvat yksiin Guidon henkisten epäilyjen kanssa. Taiteen ja elämän vuorovaikutus on uskomaton. Tätä suoritusta on vaikea toistaa – –. Fellinin nerokkuus loistaa kaikessa niin upeana, että sellaista on elokuvassa harvoin nähty. Jokaisella lavastuksella, henkilöhahmolla ja tilanteella on täsmällinen merkitys sillä suurella näyttämöllä, joka on "8½"".


title: 8½

text: "Bianco e Neron" Mario Verdone kirjoitti, että elokuva on ”kuin loistava improvisaatio... Elokuvasta tuli vaikein suoritus, jonka ohjaaja on koskaan yrittänyt saada aikaan. Se on kuin sarja akrobaattitemppuja, jota nuorallakävelijä yrittää suorittaa yleisön yläpuolella... aina putoamaisillaan ja iskeytymäisillään maahan. Mutta juuri oikealla hetkellä akrobaatti tietää, miten oikea voltti tehdään: yhdellä nykäisyllä hän oikaisee itsensä, pelastautuu ja voittaa”.


title: 8½

text: "8½" esitettiin Cannesin elokuvajuhlilla huhtikuussa 1963, ja se sai ”lähes pelkkää kehua”. Se oli Italian virallinen edustaja myöhemmin Moskovan elokuvajuhlilla, missä se sai pääpalkinnon. Ranskalainen elokuvaohjaaja François Truffaut kirjoitti: ”Fellinin elokuva on täydellinen, yksinkertainen, kaunis, rehellinen, juuri sellainen, jonka Guido haluaa elokuvassa "8½" tehdä.”


title: 8½

text: "Premier Planin" kriitikot André Bouissy ja Raymond Borde kirjoittivat, että elokuva on ”merkitykseltään ja tekniseltä taituruudeltaan verrattavissa "Citizen Kaneen". Se on kypsyttänyt avantgardea yhdellä iskulla kaksikymmentä vuotta, sillä se sekä yhdistää että ylittää kaikki kokeellisen elokuvan keksinnöt”. "Les Cahiers du Cinéman" Pierre Kast kirjoitti, että ”ihailuni Felliniä kohtaan ei ole rajaton. En esimerkiksi pitänyt "La stradasta" mutta pidin "I vitellonista". Meidän kaikkien on mielestäni kuitenkin myönnettävä, sivuuttaen hetkeksi kaikki ennakkoluulot ja varaukset, että "8½" on hämmästyttävä. Upeaa vapautta, täydellistä varovaisuuden ja tekopyhyyden puutetta, ehdotonta kiihkotonta vilpittömyyttä, taiteellista ja taloudellista rohkeutta – nämä ovat hänen uskomattoman hankkeensa ominaispiirteitä”.


title: 8½

text: Vuonna 1987 kolmekymmentä eurooppalaista älykköä ja elokuvantekijää äänesti "Otto e mezzon" kaikkien aikojen merkittävimmäksi eurooppalaiseksi elokuvaksi. Sight & Soundin ohjaajaäänestyksessä se oli kolmantena edellään vain "Citizen Kane" ja "Kummisetä" (Osat 1 ja 2). "8½" on vakiojäsen arvostetussa "Sight & Soundin" kriitikkojen ja ohjaajien äänestyksessä kaikkien aikojen kymmenestä parhaasta elokuvasta. Se on kolmosena lehden vuoden 2002 ohjaajien äänestyksessä ja yhdeksikkönä kriitikkojen äänestyksessä.


title: 8½

text: Yhdysvaltalaiset kriitikot pääosin kehuivat elokuvaa, mutta Judith Crist, Pauline Kael ja John Simon suhtautuivat elokuvaan kielteisesti. Cristin mielestä ”elokuva ei koskettanut sydäntä eikä liikauttanut sielua”. Kael pilkkasi elokuvaa ja sanoi että se on ”rakenteeltaan katastrofi”, ja Simon piti sitä ”masentavana fiaskona”.


title: 8½

text: "Newsweek" puolusti elokuvaa sanoin: ”epäilemättä ykkösluokan taideteos”. Bosley Crowther kehui sitä "New York Timesissa" ”viihde-elokuvaksi, joka saa suoristamaan selän ja ajattelemaan, elokuva joka tarjoaa kiehtovan älyllisen pelin haastetta... Jos Fellini ei ole tuottanut taas yhtä mestariteosta – uutta mahtavaa kuvaa Italian ironisesta ihanasta elämästä – hän on tehnyt virkistävän pohdiskelun aiheesta jota yhtä ironisesti voisi nimittää ihanaksi mieheksi”.


title: 8½

text: "The New York Postin" Archer Winsten piti elokuvaa ”eräänlaisena Fellinin elokuvanteon kokonaiskatsauksena” mutta epäili vetoaisiko se amerikkalaiseen yleisöön samalla tavalla kuin "Ihana elämä" kolme vuotta aiemmin: ”Tämä on hienovaraisempi, kekseliäämpi, vähemmän sensaatiomainen teos. Useampi ihminen pitää tätä sekavana ja hämmentävänä. Ja kun he ymmärtävät, mistä siinä on kyse – yhtä aikaa luomistyön tuloksesta, onnellisen yhteiselämän filosofiasta ja keskinäisestä petollisuudesta, he eivät ilahdu niin paljon, ikään kuin olisivat seuranneet kansainvälistä skandaalia”. Yleisö kuitenkin piti siitä niin paljon, että sen maahan tuonut yritys halusi oikeudet ryhtyä valmistuttamaan Guido Anselmin mustaa ohjaajanhattua.


title: 8½

text: Filosofi ja yhteiskuntakriitikko Dwight Macdonald oli sitä mieltä, että elokuva oli ”loistavin, monipuolisin ja viihdyttävin elokuva "Citizen Kanen" jälkeen”. Screen Directory on arvioinut sen kaikkien aikojen neljänneksi parhaaksi vieraskieliseksi elokuvaksi.


title: 8½

text: Vuonna 1993 kriitikko Roger Ebert kirjoitti että ”vaikka moni muu ohjaaja on yrittänyt tehdä samasta tarinasta oman versionsa, se on kuitenkin ykköselokuva aiheesta ohjaajan blokki”.


title: 8½

text: "8½" on elokuva luovan työn tekemiseen liittyvästä kamppailusta, sekä teknisestä että henkilökohtaisesta, ja niistä ongelmista, joita taiteilijat kohtaavat, kun heidän odotetaan synnyttävän jotakin henkilökohtaista ja syvällistä, johon kohdistuu voimakasta julkista tarkastelua, hyvin rajallisessa aikataulussa, samalla kun he joutuvat käsittelemään omia henkilökohtaisia ihmissuhteitaan. Laajassa mielessä kyse on oman onnellisuuden löytämisestä vaikeassa katkelmallisessa elämässä. Kuten monet tuon ajan, erityisesti Fellinin aikalaisen Michelangelo Antonionin, elokuvat, "8½" käsittelee modernisaation vieraannuttavaa vaikutusta.


title: 8½

text: "8½" on hyvin omaelämäkerrallinen. Fellini teki elokuvan, koska hän itse kärsi ohjaajan blokista. Henkilöhahmo Guido (esittäjänä Marcello Mastroianni, jonka kautta Fellini usein peilasi itseään) on kuva hänestä itsestään, ja monet Guidon muistot perustuvat Fellinin omiin. Siksi "8½" on rekursiivinen elokuva, se on elokuva itsensä tekemisestä ja myös metaelokuva.


title: 8½

text: Alun perin päähenkilö oli kirjailija, vaikka Fellini ei erityisemmin arvostanut kirjailijoita. Hän joutui paniikkiin huomattuaan, että Antonioni teki elokuvaa "Yö", jossa päähenkilöä, kirjailijaa, esittää Mastroianni. Pitkän jahkailun jälkeen hän sai uuden idean: päähenkilöstä tulee ohjaaja.


title: 8½

text: Elokuvan nimi on linjassa Fellinin itseen viittaavan aiheen – 8,5:nnen elokuvan teon – kanssa. Hänen kuusi aiempaa pitkää filmiään ovat "Valkoinen sheikki" (1952), "Vetelehtijät" (1953), "La Strada – Tie" (1954), "Huijarit" (1955), "Cabirian yöt" (1957) ja "Ihana elämä" (1960). Puolikkaina hän pitää elokuvaa "Varieteen valot", jonka ohjasi Alberto Lattuadan kanssa vuonna 1950, ja kahta lyhytelokuvaa: "Un Agenzia Matrimoniale" 1953, joka sisältyy antologiaelokuvaan "L'amore in città" (1953), ja "Le Tentazioni del Dottor Antonio", joka sisältyy antologiaelokuvaan "Boccaccio '70" (1962). Elokuvan "8½" työnimi oli "La bella confusione" ("Kaunis sekaannus") jota ehdotti käsikirjoittaja Ennio Flaiano, mutta Fellini ”sai ajatuksen (joka osoittautui täysin vääräksi) kutsua sitä "Komediaksi"”.


title: 8½

text: Elokuvan ensi-illan jälkeen vielä samana vuonna joukko nuoria italialaisia kirjailijoita perusti neoavanguardiaa edustavan kirjallisen ryhmän Gruppo ’63, johon kuului kirjailijoita, kriitikoita ja runoilijoita, joita olivat innostaneet "8½" ja Umberto Econ essee ”Opera aperta” (Avoin teos).


title: 8½

text:
”Kaikkialla maailmassa ohjaajat tekevät jäljitelmiä elokuvasta "8½"”, kirjoitti Tullio Kezich Fellini-elämäkerrassaan . Seuraavassa luettelo elokuvista, jotka ovat saaneet siitä herätteen:
Elokuva esitettiin huhtikuussa 1963 Cannesin elokuvajuhlilla, ja se sai lähes yksimielistä kiitosta mutta ei palkintoa, koska se esitettiin kilpailusarjan ulkopuolella. Cannesin sääntöjen mukaan kilpailusarjaan voivat osallistua elokuvat, joita ei esitetä muualla ja "8½" oli jo merkitty Italian viralliseksi edustajaksi myöhemmin Moskovan elokuvajuhlille. Elokuva "8½" esitettiin 8 000 hengen yleisölle 18. heinäkuuta 1963 Kremlin kongressisalissa, ja sille myönnettiin elokuvajuhlien pääpalkinto sellaisin suosionosoituksin, että Fellinin elämäkertojan Tullio Kezichin mukaan festivaalijärjestäjät huolestuivat, koska se tulkittiin vapaudenvaatimukseksi. Tuomaristossa olivat Stanley Kramer, Jean Marais, Satyajit Ray ja käsikirjoittaja Sergio Amidei.


title: Omar Larrosa

text: Omar Ruben Larrosa (s. 18. marraskuuta 1947, Lanús, Buenos Aires) on entinen argentiinalainen jalkapalloilija, joka nykyisin toimii Boca Juniorsin apulaisvalmentajana. Parhaiten hänet muistettaneen vuoden MM-turnauksen 1978 voittajajoukkueen jäsenenä.


title: Jorge Olguín

text:
Jorge Mario Olguín (s. 17. toukokuuta 1952 Dolores, Buenos Aires) on argentiinalainen jalkapalloilija.
Hän voitti maailmanmestaruuden vuoden 1978 MM-kisoissa, joissa hän pelasi kaikissa Argentiinan seitsemässä ottelussa.


title: Jorge Olguín

text: Pelaajauransa jälkeen Olguín on palvellut useiden seurojen toimitsijatehtävissä.


title: Ihmetyttö (Cassie Sandsmark)

text: Ihmetyttö (), oikealta nimeltään Cassie Sandsmark, on DC Comics -kustantamon sarjakuvissa esiintyvä supersankari. John Byrnen luoma hahmo esiintyi ensimmäisen kerran vuonna 1996 "Wonder Woman" -sarjakuvalehden toisen osan numerossa 105. Myöhemmin hahmo seikkaili Ihmetyttönä heinäkuusta 1996 lähtien "Wonder Woman" -sarjakuvan numeron 111 myötä.


title: Ihmetyttö (Cassie Sandsmark)

text: Sandsmark on kolmas ja varsinaisesti toinen Ihmetytön nimeä kantanut hahmo. Edelliset olivat Ihmenainen ja Donna Troy, joista Ihmenaista kutsuttiin nuorempana kyseisellä nimellä. Troy aloitti varsinaisesti Ihmetytön perinnön.


title: Ihmetyttö (Cassie Sandsmark)

text: Cassien äiti on arkeologi Helena Sandsmark, joka työskenteli Ihmenaisen kanssa Gateway Cityssä. Cassie ihaili nuorena toista Ihmenaista Donna Troyta ja sittemmin myös Ihmenaista. Cassie auttoi Ihmenaista, joka asui hetkellisesti Gateway Cityssä, sankarittaren taisteluissa Tuomiopäivää ja Decayta vastaan lainaamalla Hermeksen sandaaleja ja Atlasin taisteluhansikkaita, joiden avulla hän sai väliaikaiset supervoimat. Sittemmin Cassie sai tilaisuuden pyytää Zeusilta pysyviä supervoimia. Zeus hyväksyi tytön pyynnön ja antoi tälle supervoimat, mutta antoi samalla Cassien äidille kyvyn viedä voimat hetkellisesti pois mikäli Cassie käyttäisi niitä väärin.


title: Ihmetyttö (Cassie Sandsmark)

text: Uusien voimiensa myötä Cassiesta tuli toinen Ihmetyttö. Hän käytti tummaa peruukkia ihailemaansa Donna Troyta jäljitellen. Cassie harjoitteli taistelemista Artemisin kanssa, ennen kuin hänestä tuli uusi Ihmetyttö Donna Troyn tilalle. Hän liittyi aluksi Yong Justiceen, jossa Cassie ystävystyi Arrowetten, Secretin ja Empressin kanssa. Tuona aikana hän muun muassa paljasti ensimmäistä kertaa salaisen henkilöllisyytensä maailmalle, kun Artemis käski Cassieta auttamaan ihmisjoukkojen hallinnassa Ihmenaisen taistelun keskellä ja jättämään ajantuhlausta pukeutuakseen Ihmetytöksi. Suostuessaan Artemisin komennukseen Cassie syöksyi auttamaan ihmisjoukkoja ja näytti superkykynsä uutiskameroiden edessä. Myöhemmin Cassiesta tuli Young Justicen johtaja voitettuaan Robinin äänestyksen perusteella. Ryhmä kuitenkin hajosi kun Teinititaanien ja Young Justicen yhteistaistelussa Teräsmiehen androidia vastaan, joka tappoi Donna Troyn.


title: Ihmetyttö (Cassie Sandsmark)

text: Vuosia myöhemmin Cassie liittyi Kyborgin organisoimaan Teinititaaneihin, jota Ihmenainen ei aluksi hyväksynyt. Cassie sai heti alussa Aresilta lasson, joka on samankaltainen kuin Ihmenaisella. Cassie alkoi myös seurustella ihastuksen kohteensa Teräspojan kanssa.


title: Honduras olympialaisissa

text: Honduras osallistui olympialaisiin ensimmäisen kerran Méxicossa 1968. Seuraavan kerran maa oli mukana Montrealissa 1976 ja kaikissa kesäkisoissa Los Angelesista 1984 lähtien. Talviolympialaisiin maa on osallistunut kerran: yhden maastohiihtäjän joukkueella Albertvillessä 1992.


title: Honduras olympialaisissa

text: Honduras ei ole saavuttanut olympialaisissa yhtään mitaleita. Pistesijalle, eli kahdeksan parhaan joukkoon on päässyt miesten jalkapallojoukkue, joka oli seitsemäs Lontoon olympialaisissa 2012. Rio de Janeiron olympialaisissa 2016 miesten jalkapallojoukkue paransi sijoitustaan ja oli neljäs hävittyään pronssiottelun Nigeriaa vastaan 2−3.


title: Urho Pikkarainen

text: Urho August Pikkarainen (käytti saksassa peitenimeä Anderson), () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa. Hän osallistui vielä jatkosodassakin taistelutoimintaan pioneeriupseerina rintamajoukoissa.


title: Urho Pikkarainen

text: Pikkaraisen vanhemmat olivat maalarimestari Juho Joukko Pikkarainen ja Amanda Karoliina Näsänen. Hänet vihittiin avioliittoon vuonna 1923 Elvi Kyllikki Salosen kanssa. Hän kävi viisi luokkaa Kajaanin yhteiskoulua. Hän kävi myös urheilu- ja voimistelukurssin Suojeluskuntain päällystökoulussa vuonna 1922 ja Taistelukoulun komppanianpäällikkökurssin vuonna 1929 sekä Sotateknillisen koulun vuosina 1930–1932. Pioneerikurssin Suojeluskuntain päällystökoulussa hän kävi vuonna 1937.


title: Urho Pikkarainen

text: Pikkarainen liittyi vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 14. maaliskuuta 1916, josta hänet siirrettiin myöhemmin pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Urho Pikkarainen

text: Pikkarainen astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 15. jääkäripataljoonaan, josta hänet siirrettiin 4. huhtikuuta 1918 alkaen 6. Jääkärirykmentin 16. jääkäripataljoonan konekiväärikomppaniaan. Hän osallistui sisällissodan taisteluihin Viipurissa, jossa hän haavoittui lievästi 27. huhtikuuta 1918.


title: Urho Pikkarainen

text: Pikkarainen palveli sisällissodan jälkeen nuorempana upseerina 6. Jääkärirykmentistä muodostetussa Jääkäripataljoona 6:ssa, josta muodostettiin myöhemmin ensin Jääkäripataljoona 3 ja sitten Kajaanin sissipataljoona. Hänet siirrettiin Kajaanin sissipataljoonasta 20. marraskuuta 1914 alkaen nuoremmaksi upseeriksi Laatokan jalkaväkirykmentti 6:n (myöhemmin Viipurin rykmentti) 2. komppaniaan. Pikkarainen erosi armeijan palveluksesta 1. lokakuuta 1919 ja liittyi Suojeluskuntajärjestöön, jossa hän toimi 1. helmikuuta – 15. heinäkuuta 1920 välisen ajan Joutsenon suojeluskunnan paikallispäällikkönä. Joutsenosta hän muutti Elimäelle, jossa hän toimi paikallispäällikkönä paikallisessa suojeluskunnassa 1. lokakuuta 1920 – 30. huhtikuuta 1921 välisen ajan. Elimäeltä hän siirtyi Kajaanin maalaiskunnan suojeluskuntaan, jossa toimi paikallispäällikkönä 1. tammikuuta – 31. joulukuuta 1922 välisen ajan. Suojeluskunnasta Pikkarainen siirtyi Etsivän keskuspoliisin palvelukseen Kajaaniin, jossa hän toimi alaosaston kanslistina 1. tammikuuta – 24. lokakuuta 1923 välisen ajan.


title: Urho Pikkarainen

text:
Pikkarainen astui takaisin armeijan palvelukseen 24. lokakuuta 1923 ja hänet sijoitettiin Pioneeripataljoonaan, jossa hän toimi ensin nuorempana upseerina 1. komppaniassa ja 25. toukokuuta 1926 lähtien 3. komppaniassa ja 27. heinäkuuta 1928 alkaen samaisen komppanian päällikkönä. Hän siirtyi takaisin suojeluskuntiin 6. huhtikuuta 1933 ja hänet sijoitettiin päälliköksi Etelä-Pohjanmaan suojeluskuntapiirin V alueelle, josta hän siirtyi 1. huhtikuuta 1938 alkaen 2. sotilasohjaajaksi Viipurin suojeluskuntapiirin.
Pikkarainen osallistui talvisotaan Viipurin Vartiopataljoonan komentajana ja Aliupseerikoulun johtajana. Hän osallistui talvisodan taisteluihin Summassa. Välirauhan aikana Pikkarainen toimi aluksi komentajana Jalkaväkirykmentti 8:n III pataljoonassa, josta hänet siirrettiin Puolustusministeriöön. Puolustusministeriöstä hänet siirrettiin Aliupseerikoulun johtajaksi Pioneeripataljoona 1:een. Myöhemmin hän toimi samaisessa pataljoonassa komppanianpäällikkönä. Pioneeripataljoonasta hän siirtyi Suojeluskuntajärjestöön, jossa hänet sijoitettiin sotilasohjaajaksi Pohjolan suojeluskuntaan. Edelleen hänet siirrettiin myöhemmin sotilasohjaajaksi Länsi-Pohjan suojeluskuntapiiriin. Suojeluskunnista hän siirtyi takaisin armeijaan vielä ennen jatkosodan syttymistä ja hänet sijoitettiin pioneeriupseeriksi Maanselän sotilasläänin esikuntaan.


title: Urho Pikkarainen

text: Hän osallistui jatkosotaan pioneeriupseerina 14. Divisioonan esikunnassa ja osallistui jatkosodan taisteluihin Kolvasjärvellä, Repolassa, Omeliassa ja Ontrosenvaaralla. Rintamajoukoista Pikkarainen siirtyi pataljoonan komentajaksi Pioneerikoulutuskeskukseen Korialle vuonna 1942. Myöhemmin hän toimi koulutuskeskuksen teknillisessä toimistossa päällikkönä. Viimeisenä sotavuonna hänet siirrettiin Kainuun suojeluskuntapiirin esikuntaan, josta hän erosi sotien jälkeen. Samalla hän erosi myös armeijan vakinaisesta palveluksesta. Sotien jälkeen Pikkarainen työskenteli eri yhtiöiden palveluksessa vuoteen 1950 saakka, jolloin hän siirtyi kansakoulun opettajan viransijaiseksi Vuolijoen kuntaan, josta hän siirtyi seuraavana vuonna samaiseen tehtävään Sotkamon kuntaan ja edelleen vuonna 1952 Kajaanin maalaiskuntaan, jossa hän työskenteli aina vuoteen 1956 saakka.


title: Oscar Ortiz

text: Oscar Alberto Ortiz (s. 8. huhtikuuta 1953 Chacabuco, Buenos Aires) on argentiinalainen jalkapalloilija. Maajoukkueurallaan (1975–1979) hän edusti Argentiinaa 23 ottelussa ja teki näissä peleissä kolme maalia. Argentiinan pääsarjassa hän pelasi 317 ottelua ja onnistui 32 kertaa maalinteossa.


title: Oscar Ortiz

text: Ortiz kuului Argentiinan joukkueeseen, joka voitti maailmanmestaruuden 1978. Hän pelasi MM-lopputurnauksessa kuudessa Argentiinan seitsemästä ottelusta. Loppuottelussa hänet vaihdettiin pois kentältä 74. minuutilla Argentiinan johtaessa Alankomaita 1–0 (Argentiina voitti lopulta jatkoajalla 3–1).


title: Oscar Ortiz

text: Ortiz aloitti uransa San Lorenzossa. Vuonna 1976 San Lorenzo myi hänet Brasiliaan Grêmioon, mutta hän palasi pian Argentiinaan River Plateen.


title: Daltonin veljekset (täsmennyssivu)

text: Daltonin veljekset voi tarkoittaa


title: Jari Hirsimäki

text: Jari Hirsimäki (s. 1. lokakuuta 1961 Valkeakoski) on suomalainen jääkiekkoilija. Hän pelasi SM-liigassa vuosina 1979–1996 ja voitti neljä Suomen-mestaruutta. Kaudella 1990–1991 hänet valittiin Kultaleijona-palkinnon saajaksi. Pääasiassa vasempana laitahyökkääjänä pelannut "Lätty" Hirsimäki on 178 cm pitkä ja painoi pelivuosinaan 78 kg.


title: Jari Hirsimäki

text: Hirsimäki edusti SM-liigassa Tampereen Koo-Vee:ta, Turun Palloseuraa ja Turun Tovereita. Hän pelasi SM-liigassa yhteensä 305 ottelua, joissa hänen tehopisteensä olivat 101 + 153 = 254 ja jäähymääränsä 231 minuuttia. SM-liigan pudotuspeleissä hän pelasi 41 ottelua, joissa tehopisteitä kertyi 18 + 19 = 37 ja jäähyminuutteja 20. Hän voitti TPS:n joukkueessa neljä Suomen-mestaruutta.


title: Jari Hirsimäki

text: Hirsimäki pelasi Suomen maajoukkueessa viisi maaottelua, joissa hän teki yhden maalin ja sai yhden syöttöpisteen.


title: Eichstätt

text: Eichstätt (aikaisemmin myös Eichstädt tai Aichstädt) on kaupunki Baijerin osavaltiossa Ylä-Baijerissa, Saksassa ja Eichstättin piirikunnan keskus. Se sijaitsee Altmühl-joen varrella. Kaupungin asukasluku oli 13 407 vuoden 2015 lopussa. Kaupungissa sijaitsee "Katholische Universität Eichstätt-Ingolstadt", saksankielisten maiden ainoa katolinen yliopisto.


title: Eichstätt

text: Pyhän Valburgin veli pyhä Willibald perusti Eichstättin hiippakunnan vanhan Rooman valtakunnan aseman paikalle vuonna 741. Kaupungin perustamisasiakirja on vuodelta 908. Kaupunkia hallitsi ruhtinaspiispa vuoden 1802 maallistumiseen asti. Eichstättista tuli osa Baijeria vuonna 1806. Baijerin kuningas Maksimilian I Josef myönsi vävylleen Eugène de Beauharnaisille Leuchtenbergin herttuan ja Eichstättin ruhtinaan arvon vuonna 1817. Piispanistuin palautettiin vuonna 1821. Kaupunki siirtyi takaisin Baijerille vuonna 1855.


title: Eichstätt

text: Eichstätt on kuuluisa kivilouhoksistaan. Kaupungin läheltä on löytynyt Archaeopteryxin fossiileita.


title: Eichstätt

text: Kaupungissa on useita katolisia kirkkoja ja luostareita. Pyhän Valpurgin luut sijaitsevat Pyhän Valpurgin benediktiiniläisluostarin (Kloster St. Walburg) kirkossa Eichstättissa.


title: Nicaragua olympialaisissa

text: Nicaragua osallistui olympialaisiin ensimmäisen kerran Méxicossa 1968 ja on ollut mukana kaikissa kesäolympialaisissa sen jälkeen lukuun ottamatta Soulin 1988 kisoja. Talviolympialaisiin maa ei ole osallistunut.


title: Nicaragua olympialaisissa

text: Nicaragua ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet maan baseballjoukkue, joka oli neljäs Atlantassa 1996 ja Carlos Delgado, joka oli jaetulla seitsemännellä sijalla taekwondon raskaassa sarjassa Sydneyssä 2000.


title: Nurjahdus

text: Nurjahdus on rakenteen huomattavan suuri poikittaisliike kuormituksen ("yleensä puristuksen") suuntaan nähden.


title: Nurjahdus

text: Lyhyillä puristussauvoilla nurjahdusongelma on vähäinen mutta nurjahdus tulee ottaa huomioon pitkillä sauvoilla. Silloin sauvan geometria sekä materiaalin elastisuus tulevat merkittäviksi tekijöiksi ja nurjahdus voi tapahtua materiaalin myötörajaa alemmassa jännityksessä. Painamalla sormin tavallista luottokorttia sen päistä, voi nähdä miten luottokortti nurjahtaa. Rakenne on nurjahduksen suhteen "stabiili", kun sitä kuormittava voima on pienempi kuin nurjahdusvoima. Rakenne on nurjahduksen suhteen "epästabiili", kun kuormittava voima on suurempi kuin nurjahdusvoima. Ohuet palkit saatetaan joutua mitoittamaan nurjahduksen perusteella paksummiksi kuin materiaalin jännityksiin tai muodonmuutoksiin perustuva mitoitus muuten määräisi.


title: Nurjahdus

text:
Keksijänsä, Leonhard Eulerin mukaisesti nimettyjä nurjahdustapauksia on neljä erilaista. Niistä kuhunkin liittyy eri suuruinen nurjahduskerroin "µ" ja nurjahduspituus "L" :
missä formula_9 = sauvan geometrinen pituus
Nurjahdusvoima voidaan kullekin tapaukselle laskea kaavasta:
tai


title: Nurjahdus

text: missä


title: Nurjahdus

text: Nurjahdusjännitys voidaan laskea kaavasta:


title: Järjestöbarometri

text: Järjestöbarometri on vuosittain ilmestyvä julkaisu, joka seuraa sosiaali- ja terveysjärjestöjen toimintaa ja toimintaedellytysten kehitystä. Järjestöbarometri tuottaa tietoa mm. järjestöjen vapaaehtois- ja ammatillisesta toiminnasta sekä palvelutuotannosta, rahoituksesta ja henkilöstöstä. Keskeistä aineistoa ovat järjestöjen omat ennakoinnit järjestötoiminnan tulevaisuuden haasteista ja toiminnan painopisteiden muutoksista. Lisäksi barometri tuottaa aikasarjoja ja pysyvien teemojen lisäksi vuosittaisia erityisteemoja ajankohtaisista aiheista. Järjestöbarometrin kyselyaineistoina ovat kaikkien alan valtakunnallisten järjestöjen toiminnanjohtajille sekä paikallisyhdistyksille tehdyt kyselyt. Paikallisista yhdistyksistä on koottu yli 2 000 yhdistyksen koko maan ja kaikkia toimialat kattava otos, jota seurataan vuosittain. Kyselyaineistojen lisäksi keskeisen aineiston muodostavat sekä Sosiaali- ja terveysjärjestöjen avustuskeskuksen tilastot järjestöjen rahoituksesta ja henkilöstöstä että Suomen Virallinen Tilasto yksityisestä palvelutuotannosta. Järjestöbarometri seuraa myös järjestöjen alueellisten työntekijöiden arvioita järjestötoiminnasta sekä tuottaa yhdistysrekisteriin perustuvaa tietoa uusista rekisteröitävistä alan yhdistyksistä. Järjestöbarometrin julkaisee Sosiaali- ja terveysturvan keskusliitto ja sen rahoittaa Sosiaali- ja terveysjärjestöjen avustuskeskus.


title: Turkkisammalet

text: Turkkisammalet ("Paraleucobryum") on sammalten suku.


title: Kiviturkkisammal

text:
Kiviturkkisammal ("Paraleucobryum longifolium") on kynsisammalten heimoon ja turkkisammalten sukuun kuuluva sammal.
Kiviturkkisammal on löyhiä kasvustoja muodostava ja sen versot ovat kiiltävät ja väriltään harmaanvalkoisesta tummanvihreään. Sen lehdet ovat jouhimaisen kapeat ja sirppimäisen käyrät. Sen keskisuoni on leveä ja täyttää kärjestä koko lehden. Sillä on harvoin itiöpesäkkeitä. Se muistuttaa joitakin kynsisammalia.


title: Kiviturkkisammal

text: Kiviturkkisammal kasvaa pohjoisella pallonpuoliskolla havumetsävyöhykkeessä ja vuoristoissa. Se on yleinen koko Suomessa.


title: Kiviturkkisammal

text: Kiviturkkisammal kasvaa yleensä karuilla silikaattikivillä ja joskus myös puiden tyvillä.


title: Paradox

text: Paradox voi tarkoittaa muun muassa seuraavia asioita:


title: Jungfraujoch

text: Jungfraujoch on Mönchin ja Jungfraun vuorenhuippujen välissä sijaitseva sola Bernin ja Valais’n kantonien rajalla Sveitsissä. Se on osa Unescon maailmanperintöluetteloon nimensä saanutta Jungfrau-Aletsch-suojelualuetta. Harjanteen matalin kohta on 3 466 metriä merenpinnan tasoa ylempänä.


title: Jungfraujoch

text: Jungfraujochilla sijaitsee 1. elokuuta 1912 avattu Jungfraujochin rautatieasema, joka on Euroopan korkeimmalla sijaitseva rautatieasema (3 454 m). Jungfraubahn kulkee Jungfraujochille Kleine Scheideggistä, jonne on Wengernalpbahn AG:n junayhteys Interlakenista kahta kautta, sekä Grindelwaldin että Lauterbrunnenin kautta.


title: Jungfraujoch

text: Jungfraujoch on Sveitsin suosituimpia nähtävyyksiä, jossa käy vuosittain yli 800 000 matkailijaa (v. 2012).


title: Jungfraujoch

text: Jungfraujochilla sijaitsee rautatieaseman, ravintoloiden ja kauppaliikkeiden lisäksi "Hochalpine Forschungsstationen Jungfraujoch und Gornergrat" -säätiön (HFSJG), (), vuonna 1931 aloittanut tutkimusasema sekä vuonna 1937 aloittanut Sphinx-laboratorio muun muassa tähtitieteellisiä ja meteorologisia tutkimuksia varten.


title: Jungfraujoch

text: Jungfraujoch on korkean sijaintinsa takia varsin viileä matkakohde: lämpötila nousee plussan puolelle vain kesäkuukausina.


title: Ossi Barck

text: Ossi Aksel Barck (7. marraskuuta 1906 Pori – 4. toukokuuta 1994) oli suomalainen merikapteeni ja Neste Oy:n pitkäaikainen lippukapteeni. Barck aloitti merimiehen ammatin 18-vuotiaana nelimastoparkki Lawhillissä. Yliperämiehen tutkinnon hän suoritti vuonna 1932 ja merikapteeniluokan neljä vuotta myöhemmin Raumalla. Kaikkiaan hän purjehti 25 eri aluksella, joista kahdeksalla perämiehenä ja kymmenellä päällikkönä .


title: Ossi Barck

text: Talvisodan alussa hän oli viemässä rahtia s/s Wilpaksella Hampuriin, kun venäläinen risteilijä "Kirov" pyyhälsi keulan ohi tulittamaan Russarön linnaketta. Paluumatkalla Wilpas joutui venäläisen sukellusveneen hyökkäystä väistäessään karille Ruotsin rannikolla ja tuhoutui.


title: Ossi Barck

text: Kapteeni Barck ilmoittautui laivastoon ja hänet koulutettiin moottoritorpedovenemieheksi, mutta sota loppui ennen kuin hän pääsi sotatoimiin. Välirauhan tultua hän palasi kauppalaivastoon ja oli vuonna 1941 s/s Winhan kapteenina tuomassa rahtia Chilestä Petsamoon, kun alus takavarikoitiin Britteinsaarten pohjoispuolella.


title: Ossi Barck

text:
Barck sai tilaisuuden värväytyä ruotsalaiseen Bur-alukseen, jonka kanssa hän kävi Halifaxissa, Kanadassa. Mutta kun hän palasi vuonna 1942 Manchesteriin, hänet internoitiin vihollismaan kansalaisena. Hänet vietiin Mansaarelle, jossa internointileiri sijaitsi. Barck valittiin "campleaderiksi" eli leirinjohtajaksi pitämään kuria alueella olevien suomalaisten merimiesten keskuudessa, ja tottuneena miesten käsittelijänä hän hoiti tehtävän hyvin. Hän muun muassa järjesti miehilleen aliperämieskurssin pitääkseen nämä ahkerina ja vähemmän rettelöivinä. Oppikirjat kurssille kapteeni anoi ja sai Suomen valtiolta, ja puolueettomien maiden sekä osaltaan Punaisen Ristin avulla ne saapuivat perille.
Miehet olivatkin hyvin tarpeellisia, kun rauha palasi ja työt alkoivat taas.


title: Ossi Barck

text: Kotimaahan palattuaan kapteeni Barck toimi ensin ahtausliikkeen työnjohtajana ja Wihuri-yhtymän alusten päällikkönä. Hän osallistui Neste Oy:n kaikkien tankkilaivojen suunnitteluun, oli niiden rakennusvalvoja sekä tankkilaivojen "M/T Neste", "M/T Tupavuori" ja "M/T Nunnalahti" päällikkönä. Pääjohtaja Uolevi Raade nimitti kapteeni Barckin yhtiön ensimmäiseksi lippukapteeniksi. Viimeiset työvuotensa eli 1962–1971 kapteeni Barck toimi varustamo-osaston päällikkönä ja vuodesta 1967 myös apulaisjohtajana.


title: Ossi Barck

text: Barckin mukaan nimettiin Neste Oy:n hankkima mutta Suomen Meripelastusseuran hoitoon luovutettu pelastusristeilijä "Ossi Barck".


title: Bones (3. tuotantokausi)

text: Yhdysvaltalaisen televisiosarjan Bones kolmas tuotantokausi alkoi Yhdysvalloissa 25. syyskuuta 2007 ja sisälsi yhteensä 15 jaksoa. Kausi jäi tavanomaista lyhyemmäksi käsikirjoittajien lakon vuoksi, mutta keräsi katsojia kuitenkin noin 8,9 miljoonaa jaksoa kohti.Tiimi tutkii tapausta, johon liittyy teini-ikäisten auton tuulilasiin murskaantunut ihmisen kallo. Kallo kuuluu viulistille, joka katosi konserttinsa jälkeen ja joka saattaa olla kannibalismin uhri. Zackin ollessa muualla Brennan etsii itselleen uutta assistenttia. Angela ja Hodgins palkkaavat yksityisetsivän jäljittämään Angelan ex-miehen, jonka lempinimeksi paljastuu "Birimbau". Tapausta ei saada ratkaistua jakson loppuun mennessä, vaan se aloittaa Gormogon tarinan.


title: Bones (3. tuotantokausi)

text: Minivan-auto räjähtää tappaen sen kuskin, naisen, joka on kuulunut FBI:hin lähes 30 vuotta. Tiimi tutkii rikosta, jolla on yhteys väkivaltaiseen rikokseen, johon myös itse uhri kuului ollessaan osana Kansallista vapausarmeijaa 1970-luvulla. Samaan aikaan Brennan vierailee isänsä luona, joka on vankilassa Boothin pidättämänä.


title: Bones (3. tuotantokausi)

text: Metsästä löytyy miehen ruumis, jonka jalat on poistettu ja kädet on sidottu, ja niinpä tiimi kutsutaan tutkimaan. Tiimi saa selville, että mies oli osa S&M ponileikkejä ja että hänet tapettiin veitsellä. Miehen vaimo näki miehen toisen naisen kanssa juuri ennen miehen kuolemaa ja siksi sekä toisesta naisesta että vaimosta tulee murhaepäiltyjä. Samaan aikaan Angela kokeilee hypnoosia saadakseen selville miehensä nimen voidakseen naida Hodginsin. Vaikka hypnoosi epäonnistuukin, se johtaa Angelan lopulta oikeaan nimeen; Grayson Barasa.


title: Bones (3. tuotantokausi)

text: Booth ja Brennan kutsutaan tutkimaan orgaaniselta jätepaikalta löytynyttä mädäntynyttä ruumista. Ruumis, joka kuuluu orgaanisen supermarket-ketjun johtajalle, löydettiin sen tavallista korkeamman lämpötilan perusteella. Tiimi löytää paikalta myös toisen ihmisen jäännöksiä, jotka kuuluvat ensimmäisen uhrin tyttärelle. Samaan aikaan FBI pakottaa Boothin ja Brennan psykologin pakeille.


title: Bones (3. tuotantokausi)

text: FBi kutsutaan tutkimaan teintytön jäänteitä, jotka löytyivät Halloween-aiheisesta labyrintistö. Brennan ja tiimi päättelevät, että tyttö on ollut kuolleena noin vuoden. Pian labyrintistä löydetään myös toisen teinitytön jäänteet, joka oli tapettu noin kaksi vuotta sitten. Kun tiimi saa selville, että kolmas teinityttö on kadoksissa, he tajuavat, että aikaa on vain vähän.


title: Bones (3. tuotantokausi)

text: Jeffersonian instituutin työntekijät joutuvat murhaepäillyiksi, kun instituutin harjoittelijan jäänteet löydetään rakennuksen polttouunista. Booth, Brennan ja heidän tiiminsä ja saavat selville, että tyttö oli työskennellyt Gormogonin tapauksen parissa, joka on yhä ratkaisematta. Lisää mahdollisia motiiveja paljastuu, kun selviää, että tytöllä oli ollut suhde yhteen Jeffersonianin työntekijään. Samaan aikaan Booth esittää Camin poikaystävää ja osallistuu tämän perheillalliselle.


title: Bones (3. tuotantokausi)

text: Teinipojan ruumis löytyy 20 vuotta aiemmin haudatun aikakapselin sisältä. Tiimin tutkiessa vuoden 1987 luokkaa löytääkseen pojan tappajan he löytävät pojan tavaroiden joukosta levyn, jonka sisältämä peli olisi ollut vuoden 1987 tunnusmerkki, mikäli se olisi julkaistu. He saavat myös selville, että poika oli luokkakaverinsa lapsen isä. Brennan ja Booth jakavat high school -muistoja saadessaan psykologisen arvion murhaajasta tri Lance Sweetsiltä.


title: Bones (3. tuotantokausi)

text: Boothin ja Brennanin arkkipiispan kuolemaa koskevat tutkimukset johtavat takaisin sarjamurhaaja Gormogonin tapaukseen, kun selviää, että arkkipiispan polvilumpiot oli poistettu kirurgisesti. Tiimi tajuaa, että tappajalla on yksityiskohtainen kuvio uhriensa valitsemiseen Angelan löydettyä uhripuun todisteholvista. Tiimi aikoo saada selville seuraavan uhrin tri Sweetsin tuottaessa tappajan psykologisia piirteitä Brennanille ja Boothille. Samaan aikaan Brennanin veli palaa maisemiin.


title: Bones (3. tuotantokausi)

text: Kolme päivää ennen joulua Booth, Brennan ja heidän työryhmänsä lähetetään tutkimaan joulupukkipuvussa ollutta ruumista, joka löydettiin kauppakeskuksen läheltä viemäristä. Tiimi saa selville ruumiin kuuluvan Krostopher Kringle -nimiselle miehelle, joka oli omistautunut työskentelylle paikallisessa "Vuokraa joulupukki" -bisneksessä. Samaan aikaan Brennan ja Booth löytävät toisensa mistelinoksan alta ja Brennan päättää viettää joulun isänsä, veljensä ja tämän perheen kanssa.


title: Bones (3. tuotantokausi)

text: Homestead Natural Hot Springseiltä löydetään ruumis mudalla täytetystä lähteestä. Booth ja Brennan tutkivat rikospaikkaa ja saavat selville ruumiin olevan Tripp Goddars, moottoripyöräkilpailija, joka murhattiin kaksi viikkoa aiemmin kilpailun jälkeen. Sweetsin tyttöystävä esitellään.


title: Bones (3. tuotantokausi)

text: Kaikki työryhmän jäsenet työskentelevät tunnistaakseen murtumista kärsivän college-opiskelijan luut. Ruumiin tunnistamisen jälkeen työryhmä juttelee uhrin siskon ja uhrin "neuvonantajan" kanssa. Zack on innoissaan saadessaan rekonstruoida murskaantuneet luut luurangoksi.


title: Bones (3. tuotantokausi)

text: Naisen auto suistuu tieltä ja hänet murhataan, mutta hänen vauvansa selviää kuin ihmeen kaupalla onnettomuudesta. Booth ja Brennan matkustavat naisen kotikaupunkiin saadakseen selville naisen murhaajan. Bones pitää Boothin avustuksella huolta vauvasta, kunnes tiimi löytää naisen murhaajan.


title: Bones (3. tuotantokausi)

text: Brennanin isä joutuu oikeuteen FBI:n varajohtaja Kirbyn murhasta. Koko työryhmä, paitsi Brennan, kutsutaan todistamaan oikeudenkäynnin aikana. Brennan taas toimii puolustuksen oikeustieteen asiantuntijana ja hänen täytyy luottaa perheelle omistautumiseen ja taitoihinsa antropologina saadakseen isänsä vapaaksi.


title: Bones (3. tuotantokausi)

text: Kun aloitteleva laulaja Tommy Sour (Ace Young) löydetään kuolleena, tutkimukset johtavat Checker Box -ravintolan Open Mic -iltaan. Brennan paljastaa olevansa musikaalisesti lahjakkaampi kuin mitä päälle päin näyttää..Boothia ammutaan eikä hänen kohtalostaan ole varmuutta.


title: Bones (3. tuotantokausi)

text: Boothin "hautajaisten" jälkeen (jotka ovat peiteoperaatio, oikeasti Booth on elossa) Jeffersonian instituutista löydetään ihmisen leukaluu. Brennan ja työryhmä tajuavat pian sarjamurhaaja Gormogonin iskeneen jälleen. Tapahtumien shokeeraavassa käänteessä laboratorion räjähtäessä Zack joutuu sairaalaa. Gormogonin hopeinen luuranko katoaa pohjakerroksen holvista ja jokaisesta Jeffersonianin työntekijästä tulee epäilty. Kaikkien täytyy olla varuillaan, sillä joku heidän työkavereistaan on kieroutunut ja saavuttamaton sarjamurhaaja. Syyllinen saadaan selville eikä edes Cam, entinen poliisi, nähnyt totuutta.


title: Vehmersalmen Vesa

text: Vehmersalmen Vesa (VehVe) on vehmersalmelainen vuonna 1936 perustettu urheiluseura. Seura toimii täysin talkoovoimin. 1980–1990-luvuilla sekä vuosituhannen vaihteessa seura tunnettiin erityisesti lentopallo-, suunnistus- ja painonnostotoiminnastaan. Lentopallossa joukkueet pelasivat sekä miehissä ja naisissa kakkossarjassa, juniorit pääsivät aina SM-sarjaan asti. Miesten voimanoston SM- ja EM-kisoissa Pasi Nyyssönen saavutti useita mitaleja. "Jussin juoksu" ja "Sirpan seiska" olivat juoksupiireissä arvostettuja tapahtumia aina vuosituhannen vaihteeseen asti.


title: Vehmersalmen Vesa

text: Vuodesta 2006 alkaen seura on profiloitunut junioritoimintaa harjoittavaksi salibandyseuraksi. VehVe salibandy on Kuopion kaupunginosajoukkue ja toiminnassa on mukana runsaasti myös kuopiolaisia pelaajia. Olosuhteiden vuoksi harjoittelu tapahtuu pääosin Kuopiossa. Miesten edustusjoukkue nousi kauden 2007–2008 jälkeen IV-divisioonaan ja seuraavan kauden 2008–2009 päätteeksi III-divisioonaan. Keväällä 2010 joukkue sijoittui III-divarin runkosarjassa toiseksi ja karsi noususta II-divisioonaan. Keväällä 2009 C93-juniorit saavuttivat paikan SM-välikarsintoihin, mikä on tähän mennessä salibandyjaoston kovin suoritus.


title: Wawelin katedraali

text: Wawelin katedraali on Wawel-kukkulalla Krakovassa sijaitseva roomalaiskatolinen katedraali, joka on Puolan kansalliskirkko. Nykyinen katedraali on kolmas paikalle rakennettu: ensimmäinen rakennettiin 1000-luvulla, toinen 1100-luvulla ja nykyisen rakentaminen aloitettiin 1300-luvulla. Se on Krakovan arkkihiippakunnan tuomiokirkko.


title: Wawelin katedraali

text: Kirkon keskilaivaa hallitsee Puolan suojeluspyhimyksen, marttyyri Stanislauksen mausoleumi 1600-luvulta.


title: Wawelin katedraali

text: Katedraali on vuosisatojen ajan ollut Puolan kuninkaitten tärkein hautapaikka. Tunnettuja katedraalista hautansa saaneita ovat kuninkaat Juhana III Sobieski, Sigismund II, Sigismund III Vaasa, Vladislav IV Waza ja August II Väkevä, marsalkka Józef Piłsudski, Puolan pakolaishallituksen pääministeri Władisław Sikorski ja kardinaali Adam Stefan Sapieha.


title: Sony Ericsson Vivaz

text: Vivaz on Sony Ericssonin vuonna 2009 julkaisema kosketusnäyttöpuhelin. Sen ominaisuuksiin kuuluu 8,1 megapikselin kamera, 3,2" resistiivinen kosketusnäyttö, GPS, Wi-Fi, 3G, HSDPA ja 3,5 mm kuulokeliitin.


title: Avalanche (sarjakuvahahmo)

text: Avalanche on Marvelin -kustantamon sarjakuvissa esiintyvä superroisto. Chris Claremontin ja John Byrnen luoma hahmo esiintyi ensimmäisen kerran vuonna 1981 "X-Men" -sarjakuvalehden numerossa 141.


title: Avalanche (sarjakuvahahmo)

text: Avalanche on kreikkalainen maahanmuuttaja, jolla on kyky luoda maanjäristyksiä. Hän päätti salata kykyään huomatessaan kuinka Avalanchen kaltaisia mutantteja jahdattiin ja tapettiin. Myöhemmin Mystikko värväsi hänet toiseen Pahojen Mutanttien Veljeskuntaan. Hän esiintyi julkisesti ensimmäisen kerran kun Veljeskunta yritti murhata senaattori Robert Kellyn, kun tämä puhui mutanttien uhkasta ihmisille.


title: Avalanche (sarjakuvahahmo)

text: Avalanche jätti Veljeskunnan väliaikaisesti yrittäessään kiristää Kalifornian osavaltiota suuresta summasta rahaa uhaten laukaista valtavan maanjäristyksen. Avalanche joutui sen seurauksena taistelemaan Hulkia vastaan ja loukkasi molemmat kätensä vakavasti. Hän palasi sen jälkeen Veljeskuntaan, joka toimi Yhdysvaltain hallituksen hyväksi Vapausvoiman nimellä.


title: Avalanche (sarjakuvahahmo)

text: Avalanche on kyky luoda voimakkaita värinäaaltoja käsistään luoden tuhoisia vaikutuksia. Värinä saa elottoman esineen hajoamaan tai muuttumaan tomuksi. Suunnattuna suureen rakennukseen tai maahan värinä luo maanjäristyksen tai maanvyöryn kaltaisen vaikutuksen rajatulla alueella. Avalanchen ei tarvitse koskea kohdettaan vaikuttaakseen siihen vaan hän voi suunnata värinänsä pienen matkan päästä.


title: M05-maastokuvio

text: M05-maastokuvio on Suomen puolustusvoimien univormuissa ja varusteissa käyttämä maastokuvio. Puolustusvoimat on lisensoinut kuvion eikä sitä ole ollut myynnissä ennen vuotta 2016, jolloin puolustusvoimat päätti vapauttaa kuvion myös siviilikäyttöön. Ensimmäiset M05-varusteet otettiin käyttöön vuoden 2007 aikana, ja kuviolla alettiin korvata vanhempaa M91-kuviota.


title: M05-maastokuvio

text:
Uuden kuvion suunnittelun aluksi Metsäntutkimuslaitos otti kuvia useista eri suomalaisista metsätyypeistä. Valtion teknillisessä tutkimuskeskuksessa kuvista tehtiin yksi yhtenäinen neljästä väristä muodostuva kuviointi. Tumma hiilenharmaa lisättiin kuvioon, jotta saatiin luotua vaikutelma puiden muodostamista varjoista.
Kuviota testattiin useita kertoja, jolloin siihen tehtiin pieniä muutoksia. Uusi kuviointi todettiin huomattavasti vanhoja M62- ja M91-maastokuvioita paremmaksi.


title: M05-maastokuvio

text: Metsäkuviota käytetään ainakin seuraavissa taisteluvarusteissa:Lumikuvio on kaksiväriversio metsäkuviosta. Kuvio hajottaa taistelijaprofiilin ja hävittää näkyvistä muutaman kymmenen metrin etäisyydellä kevyessä lumisateessa.


title: M05-maastokuvio

text: Lumikuvioita käytetään seuraavissa taisteluvarusteissa:Pakkaspuvussa metsäkuviossa kirkkaanvihreä on vaihdettu harmaaseen, joka on tavallisempi väri syksyllä ja talvella.


title: M05-maastokuvio

text: Pakkaskuviota käytetään seuraavissa taisteluvarusteissa:Puolustusvoimat kehitti myös harmaanruskean maastokuvion kaupunkiympäristöön, mutta sitä ei ole vielä käytetty vaatetuksessa tai varusteissa.


title: M05-maastokuvio

text: Aavikkokuvio otettiin käytöön ennen muita M05-kuvioituja varusteita ja sitä on kutsuttu M04-kuvioksi, vaikka sen kuviot ovat vastaavat kuin M05-varusteissa. Suomen kansainväliset kriisinhallintajoukot ottivat M04-varusteet testikäyttöön vuoden 2003 aikana YK:n kriisinhallintaoperaatiossa Eritreassa (UNMEE]) K2004-nimellä. K2004-kuvioidut varusteet olivat raskaampia kuin uudemmat M04-varusteet. Nykyisin kuviota käyttävät kriisinhallintajoukot Afganistanissa (ISAF) ja sitä on käytetty kriisinhallintaoperaatiossa Tšadissa sekä Keski-Afrikan tasavallassa (MINURCAT) ja Libanonissa (UNIFIL II). Myös kuumanilmanalan operaatiossa palvelevat suomalaiset YK:n sotilastarkkailijat käyttävät M04 varusteita.


title: M05-maastokuvio

text: Aavikkokuviota käytetään ainakin seuraavissa taisteluvarusteissa:Yksityisesti kehitetty venäläinen 'Jagel'-maastokuvio tuli julkiseen tietoisuuteen vuoden 2008 Etelä-Ossetian sodan aikana. 'Jagel' on nelivärimaastokuvio, joka muodostuu satunnaisista mustista, tummanvihreistä ja kirkkaanvihreistä kuvioista puunruskealla pohjalla. Kuvio on erittäin samankaltainen kuin suomalainen M05-metsämaastokuvio.


title: M05-maastokuvio

text: 'Jagel' ja M05-maastokuvion samankaltaisuus herätti useita syytöksiä siitä, että venäläiset olivat kopioineet suomalaisia. Syytökset esitettiin Helsingin Sanomien artikkelissa ja Taloussanomien artikkeleissa. Myös yhdysvaltalainen uutislehti New York Times teki tarinan syytöksistä joulukuun 20. vuonna 2008.


title: M05-maastokuvio

text: Sotilasmaastokuvioiden- ja univormujenkeräilijöiden sivuston kamouflage.net mukaan camotest.de-sivuston perusteella näiden maastokuvioiden yhteneväisyys on kiistämätön, vaikka niissä on myös merkittäviä eroavaisuuksia. Sivu on eritellyt näitä eroavaisuuksia:Sivun mukaan ei voida sanoa, että venäläisten 'Jagel' olisi suora kopio M05:stä, niin kuin kiinalaisten "03-tasankomaastokuvio" on suora kopio saksalaisten "Flecktarn"ista. Sivu päätyi toteamaan, että venäläinen Jagel-kuvio on ennemminkin vain M05:n näköinen.


title: Siau

text: Siau on saari Pohjois-Sulawesilla Indonesiassa Sangirin saaristossa noin 130 km Sulawesin pohjoiskärjestä Celebesinmeressä.


title: Siau

text: Saaren pohjoisosassa on tulivuori Karangetang (Api Siau), joka on Indonesian aktiivisimpia tulivuoria.